Sahibə Qafarova Qırğız həmkarı ilə görüşüb\n17:13 15 Aprel 2021\nXəbər verildiyi kimi, Milli Məclisin Sədri Sahibə Qafarovanın başçılığı ilə parlament nümayəndə heyəti Müstəqil Dövlətlər Birliyi Parlamentlərarası Assambleyasının yaz sessiyasında iştirak etmək üçün Rusiyanın Sankt-Peterburq şəhərində səfərdədir.\nBu barədə Metbuat.az-a Milli Məclisin mətbuat xidmətindən məlumat verilib.\nBildirilib ki, səfər çərçivəsində aprelin 15-də Milli Məclisin Sədri Sahibə Qafarova Qırğızıstan Joqorku Keneşinin (Parlamentinin) Sədri Talant Mamıtovla görüşüb.\nMilli Məclisin Sədri görüşdən məmnunluğunu ifadə edərək bildirib ki, bu qəbildən olan görüşlər iki ölkə arasında münasibətlərin inkişafına müsbət töfhə verir. O, qeyd edib ki, münasibətlərimizin möhkəmlənməsində dövlət başçılarımızın görüşləri və qarşılıqlı səfərləri xüsusi rol oynayır. Ölkələrimiz arasında imzalanmış sənədlər münasibətlərimizin hüquqi bazasını təşkil edir.\nGörüşdə məlumat verilib ki, bu gün Azərbaycanda müxtəlif siyasi və iqtisadi islahatlar uğurla həyata keçirilir. Böyük transmilli layihələr, neft və qaz boru kəmərlərinin inşası ölkəmizin, o cümlədən, tərəfdaş dövlətlərin inkişafına mühüm imkanlar yaradır. Eyni zamanda, Böyük İpək Yolunun bərpası həm Azərbaycan, həm də bu strateji yolun üzərində yerləşən ölkələr üçün çox böyük əhəmiyyətə malikdir.\nİki ölkə arasında parlamentlərarası münasibətlərə toxunan Milli Məclisin Sədri hər iki ölkənin qanunvericilik orqanında fəaliyyət göstərən dostluq qruplarının rolunu qeyd edib, beynəlxalq parlament təşkilatlarında uğurla həyata keçirilən əməkdaşlığın önəmini vurğulayıb. Bildirib ki, Joqorku Keneş Milli Məclisin Əməkdaşlıq Memorandumu imzaladığı parlamentlərdən biridir.\nSöhbət zamanı Spiker Sahibə Qafarova 44 günlük Vətən müharibəsi nəticəsində Azərbaycanın BMT-nin qətnamələrini icra edərək öz torpaqlarını işğaldan azad etdiyini söyləyərək, hazırda münaqişənin geridə qaldığını və ölkəmiz üçün yeni bir mərhələnin - quruculuq və yenidənqurma dövrünün başladığını qeyd edib.\nQırğızıstan parlamentinin Sədri Talant Mamıtov ölkəsinin Azərbaycanla əlaqələrin inkişafına böyük önəm verdiyini, bu münasibətlərin dərinləşməsi üçün yaxşı şərait olduğunu söyləyib. Bildirilib ki, parlamentlər səviyyəsində münasibətlərimizin inkişafı həyatın digər sahələrində əməkdaşlığımızın daha da dərinləşməsinə xidmət edir. Deputatlarımızın mütəmadi görüşləri, müxtəlif beynəlxalq platformalarda birgə iştirakı ümumi mənafelərə xidmət edir.\nO, Azərbaycanın qlobal pandemiya - koronavirusa qarşı mübarizədə ölkəsinə göstərdiyi dəstəyə görə minnətdarlığını bildirib. Talant Mamıtov daha sonra Qırğızıstanda keçirilən referendumun nəticələri haqqında məlumat verərək, bu referendumun ölkəsinin gələcək inkişaf tarixində mühüm rol oynayacağını vurğulayıb.\nSahibə Qafarova Qırğız spiker\n13 May 2021 12:26\n"Ölkəmizə və dünyamıza sülh arzulayıram" - Ceyhun Bayramov\n13 May 2021 12:14\nŞOK GƏLİŞMƏ: Rüstəm Muradov Qarabağdan gedir - İDDİA\n13 May 2021 11:02\n13 May 2021 17:15\nAzərbaycanda bu məhsulların qiyməti bahalaşıb -\nMüdafiə Nazirliyi istefada olan general-polkovnikin vəfatı ilə əlaqədar başsağlığı verdi\n13 May 2021 15:16\n"Operativ Qərargahın qərarlarına, qaydalarına riayət etməliyik" -\n13 May 2021 14:12\nBu məhsul xərçəngin riskini\n13 May 2021 13:12\n13 May 2021 13:01\nMəscidlərin açılması, dəfn və yas mərasimləri ilə bağlı QMİ sədrindən\nƏməliyyat olunan Ağadadaş Ağayevin SON GÖRÜNTÜSÜ -\n13 May 2021 12:41\n"Ölkəmizə və dünyamıza sülh arzulayıram" -


albert speer - #312128 - Sözaltı Sözlük\nadolf hitler - nürnberq hərbi tribunalı\n3. The nazi who said sorry. Əvvəlcə reyxin arxitekti, müharibənin ortalarından sonunadək isə ölkənin silahlanma naziri olmuşdur. Onun bu vəzifədəki roluna görə istehsal qat-qat artmış, müharibə daha bir il də uzamış və nəticə etibarilə daha artıq insanın ölümünə səbəb olmuşdur. Həm də holokostun arxitekti olmuşdur baxmayaraq ki, özünü apolitik texnokrat kimi apararaq holokostdakı rolunu təkiz edib, adını təmizə çıxarmağa çalışıb. Nasistlər müharibədə qalib gəlsəydi yağ bal içində yaşayacaqdıq deyənlər nəyə görə speer, himmler, heydrich, schörner, göring və bormann kimilərini görməməzlikdən gəlir? Nasistlərin cani olduqlarını dedikdə klişeymiş kimi reaksiya verirlər və ancaq hugo boss tərəfindən dizayn olmuş hərbi geyimlərə və müttəfiqlərə qarşı sahib olduqları texnoloji üstünlüyə baxıb "benevolent" nasist profili yaradırlar. Bu moron kütlənin nasizm barədə bildiyi tək şey wehrmachtdan başqa bir şey deyil, boşuna wehraboo demirlər. Adicə bu sualı vermək kifayətdir: speer kimi bir adamın xidmət etdiyi rejimin qalib gəlməsi müsbət nə kimi bir şey verə bilərdi?\n01.12.2020 19:28 qırmızı_baron


QMİ-nin sədr müavini oruc tutan qadınlarla bağlı vacib hökmləri sadaladı: “Kişi-qadın münasibətləri…” - modern.az\n29 May 2019, 13:45 | HADİSƏ\n“Ramazan ayında hər bir oruc tutan kişi və qadın üçün dini hökmlər, demək olar ki, eynidir”.\nBununla bağlı Modern.az-a Qafqaz Müsəlmanları İdarəsinin (QMİ) sədr müavini hacı Fuad Nurullayev danışıb. O sırf qadınlara aid edilən şəriət hökmləri haqqında da məlumat verib:\n“Ramazanda orucu batil edən əməllərdən qətiyyətlə qaçmaq gərəkdir. Oruclu olan müddətdə, yəni gün çıxandan, gün batana qədər kişi-qadın münasibətlərindən çəkinmək lazımdır. Yaşlı insanlar oruc tuta bilmirlərsə, yaxud tutub, sonradan taqətdən düşürlərsə, orucu tərk edə bilərlər.\nElə əməllər var ki, o sırf qadınlara aiddir. Məsələn, qadınlar hamilə olarkən oruc tutmaq məsləhət görülmür. Həkimlər hamilə qadınlara bununla bağlı xəbərdarlıq ediblərsə, mütləq qulaq asılmalıdır. Əgər dünyaya uşaq gətirməyə hazırlaşan qadın niyyət edib, israrla oruc tutmaq istəyirsə, bir neçə gün müşahidə etməli, özünə və körpəsinə ziyan gətirdiyi təqdirdə orucu tərk eləməlidir.\nQadınlarımızda hər ay müəyyən müddətə təkrarlanan bioloji proses vardır. Həmin vaxtda qadınlar namaz qılmır, Allah o namazı qadınlara bağışlayır. Eynilə oruc da tutulmamalıdırlar. Həmin vaxt tutulmayan günlərin hesabı ilə gələn Ramazana qədər qəza eləmək vacibdir”.\nHacı Fuad Nurullayevin sözlərinə görə, orucluq ərəfəsində məcburiyyətdən səfərə çıxmalı olanlar oruc tutmaya bilərlər. Lakin bunun da öz şərtləri var:\n“Eyni yerə edilən səfər Ramazan ayı boyunca iki dəfədən artıq olmamalıdır. Əgər oruclu insanlar bu ay ərzində iki və bundan artıq eyni istiqamətə gedirlərsə, onda oruc tuta bilərlər.\nİnsanlar Qədr gecələrində məscidlərə namaza gəlirlər. Mütləq deyil ki, qadınlar həmin axşam məscidə namaza gəlib, Qədr gecəsində məsciddə qalsınlar. Bu savab əməldir. Amma qadınların məscidə gəlmək imkanı yoxdursa, evlərindəcə Əhya gecələrini keçirə bilərlər.\nBayram namazında da eynilə, qadının ailəsində problem olmursa, özünü çətinliyə salmırsa, məscidə gəlib, bayram namazını qıla bilər”.\nHəmsöhbətimiz bayram axşamı çıxarılan fitrə zəkatı ilə bağlı da vacib şəriət hökmlərinə toxunub:\n“Bayram axşamlarında ailə fitrə zəkatı çıxarmalıdır. Hər adam başına 3 kilo ən çox yeyilən qida və ərzaqdan fitrə zəkatı çıxarılır. Hava qaralana qədər, ailədə körpələrdən tutmuş, yaşlı insanlara qədər – hər kəs üçün bu zəkat ayrılmalıdır. Ailə başçısı kişi varsa, bunu o etməlidir. Qadın fitrə zəkatı çıxarmaq istəyirsə, həyat yoldaşının məsləhəti və icazəsi ilə bunu edə bilər”.


Vur-tut bu dünyada bir ömrümüz var... | SOSİAL XƏBƏR\nAna Səhifə Ədəbiyyat Vur-tut bu dünyada bir ömrümüz var…\nVur-tut bu dünyada bir ömrümüz var…\n6 Yanvar, 2017 10:17\nDoğrusu budur ki, Xalq şairi Zəlimxan Yaqubun şeirlərindən yazıma başlıq seçməyim təsadüfi deyil. Yaradanın ona bəxş etdiyi ilham, söz qüdrəti, qeyrət və comərdliklə aşıb-daşan, sazlı-sözlü sinədəftər dünyası qarşısında Masallıda keçirilmiş üç səmimi görüşümüzün təəssüratları, həmin vaxtlar görüşqabağı əsərlərinə bir daha təkrar səyahət etmək səhnələri gözlərim önündən hələ də çəkilməyib. Sevimli Xalq şairimizə olan rəğbətimlə ilahi qüdrətindən bəhrələnən, sonu tükənməyən poeziyasındakı müdriklik səltənətinə coşqun bağlılığımdan mənəvi borc kimi kiçik məqalə yazmaqda çox çətinlik çəkdim. Cəsarətim, səriştəm çatmırdı. Ona görə ki, Zəlimxan sənətinin ucalığına nəzər salmaq üçün gərək heç olmasa onun zirvəsinin girişində növbəyə durub, təpər tapıb, özünü hər cəhətdən hazırlayıb, başını qaldırıb, “Ya Allah!” deyib dərindən məsuliyyət hiss edərək, ehtiyatla sınaqdan keçmiş yaddaş səhifələrini vərəqləyərək, götür-qoy edərək, hafizəndə möhkəmcə cəmləşdirəsən.\nSevimli şairimizin son vaxtlar xəstə olmasından və dünyasını dəyişməsindən böyük təlaş keçirdim. Ruhu qarşısında borc kimi oxucu qiyafəsində 2010 – cu ildə çap olunmuş “Ömür yolu, nur yolu” kitabımdan xırda bir epizodu bu məqaləmə daxil edirəm:\n“… Xalq şairi Zəlimxan Yaqubun Masallı oxucuları ilə üç görüşü olub. Hər üçünün təşkilatçısı olmaq şərəfi RİH başçısının humanitar məsələlər üzrə müavini kimi səlahiyyətlərim daxilində mənə qismət olub. 1993-cü ilin 17 dekabrında ilk dəfə onunla Zəlimxansevərlərin yaddaşından və qəlbindən indiyədək silinməyən sözlü-sazlı, şən və gümrah məclisinə yollananda rayon rəhbərinin vaxtı olmadığından (yalnız növbəti görüşdə bu baş tutdu. İkinci səfərdə oğlu və sazı ilə gəlmişdi) başçının birbaşa telefonla mənə cavabı duyğusal və həssas qəlbli şairimizi bir az narazı saldı, ovqatı xoşagələn görünmədi və açıq-aydın inciklik hiss olundu. Zəlimxan müəllim başını bulayaraq bildirdi ki, başçı bu tədbirdə iştirak etməməklə sonralar peşmançılıq çəkib təəssüflənəcək. Şübhəsiz mən qonağa üzürlü səbəbi izah etdim.\nİndi həmin söhbətdən xeyli vaxt ötsə də qeyd edim ki, Allah vergisi ilə qismətinə və taleyinə xüsusi istedad və qabiliyyət verilmiş şairimizin həmin sözlərində necə də haqlı olduğunu zaman göstərdi.\nSöhbətindən, özündən, sazından və kükrəyən poeziya çeşməsindən qaynaqlandığımız, bəhrələndiyimiz və ovqatımızı köklədiyimiz bu görüşlərdən hələ də doymamışıq. Bu ilin əvvəlindən ədəbiyyatımızın inkişafındakı xidmətlərinə görə təltif olunduğu yüksək dövlət ordeni alması və 60 yaşı münasibətilə masallıların səmimi təbrikini Zəlimxan müəllimə böyük hörmət və ehtiramla kitabım vasitəsilə məmnuniyyətlə çatdırmağı özümə borc sayıram”. Ə.Niftiyev. “Ömür yolu, nur yolu”. “Elm və təhsil”. Bakı – 2010, səh.38.\nNə yaxşı ki, onun barəsində bu istəkli sözlərimi hələ o vaxt, düz 16-17 il əvvəl deyib qələmə almışam. Belə ki, Almaniyanın Münxen şəhərindəki kordiologiya klinikasında xəstə yatarkən yazdığı “Bilirəm, doğum günüm yanvar ayına düşdü, bilmirəm ölüm günüm hansı aya düşəcək” sətirlərə münasibət bildirməkdə ürək sözlərimi tapa bilməzdim. Taleyin hökmünə bax ki, ədibin bu son sualı elə yanvar ayında dünyaya əbədi əlvida ilə cavablandı. Yanvarda doğulub, yanvarda da dünyasını dəyişdi. Xalq şairimiz yazdığı kimi tək onu bilir ki, “palıd kimi yıxılacaq, cismi getsə də ruhu qalacaq”. Bəli,\nbelədir, çünki Zəlimxan Yaqub dahi ədiblərimizlə, xüsusilə də Səməd Vurğun, Bəxtiyar Vahabzadə, Məmmədhüseyn Şəhriyar və başqa poeziya öncüllərimizlə bir sırada durur. Ruhun qarşısında baş əyirik, ölməz ustad sənətkar!\nAçığını deyim ki, hər dəfə kitablar, hər hansı məqalə və publisist yazılar üzərində işləyərkən məğz və mövzu tələblərinə uyğun olaraq dünya mütəfəkkirlərinin aforizmlərini, atalar sözlərini, müdrik kəlamları vərəqləyib bəzi lazımi seçimlərimi edirəm.\nBilmirdim bu yazım hansı fəsilə təsadüf edəcək. Ancaq mənə yaxşı bəllidir ki, Zəlimxan ilin bütün fəsillərini sevirdi. Qızmar isti, çovğun və s. şəraitlərdə belə o, oxucularına təravətli baharı bəxş edirdi. Bu səbəbdən Zəlimxan Yaqubun yazdığı əsərlərində, çıxışlarında bədahətən dediyi əksər kəlmə, bayatı, fikirlər bütün dövrlər, fəsillər, məclislər üçün örnək və nümunədir. Bunlar mənə kifayət edir.\nBu düha sahibinin qələmindən çıxan “Pedaqogika” nəşriyyatı tərəfindən 2009-cu ildə nəşr edilmiş “Peyğəmbər” poemasını həyacansız oxumaq olmur. Əsərdə müəllif dönə-dönə hər bir oxucuya çatdırır ki, arzulara, niyyətə, nəticə və uğurlara çatmaq üçün “Allah-təala istəsə qismət yazar, mümkün olar”.\nMəhəmməd (s) Peyğəmbərə, Mövlanəyə, Atatürkə, Heydər Əliyev kimi dahi şəxsiyyətlərə qiymət verib, onları dərk edib barələrində yazmaq hər sənətkara qismət olmur. Zəlimxan bunu bacardı. O, geniş təfəkkürlü insan və dünyanın hər üzünü görmüş, ulu babalardan, folklorumuzdan, dastan və epos qəhrəmanlarımızdan mübarizlik və qeyrət nümunəsindən mənəvi qida almış və bəhrələnmiş, Vətənin, torpağının, sənətinin vurğunu və carçısı, söz dünyasını ərşə qaldırmağı bacaran, hər an yaradanına imdad və qüvvət üçün üz tutan Zəlimxan Yaqub müdrik Mövlanə şəxsiyyətini xatırlaya-xatırlaya yazır:\n-“Mən öz dastanımı yazıb gəlmişəm” (Elm və təhsil”, 2009). Amma bununla hər şey bitmir, qurtarmır. Həyat dastanı davam edir. Yəni şair həyat və eşq dastanını yazıb, kəfənini geyib, ölümündən qorxmayıb, son səfərə də hazırdır. Necə ki, böyük Mövlanə haqq aşiqi kimi deyirdi:\n“…Allah üçün yaxşılıq etməyi, əldən tutmağı, xeyir işlər görməyi özünə həyat amalı seçmiş birisinin ölümü toy-bayram olar. …Dünən Konyada “Şəbi-Ərus” (Toy gecəsi) vardı. Ağlamırdılar, sızlamırdılar, ölümə sevinirdilər. Çünki ölüm anı ayrılıq deyil, qovuşmaq olduğuna inanırdılar sevinənlər”.\nZəlimxan Yaqub 1997-ci ildə “Azərbaycan” nəşriyyatı tərəfindən buraxılmış “Bir əli torpaqda, bir əli haqda” kitabında bu məqamla bağlı “Mövlanə türbəsində” şeirində göstərir:\nHaqq yolunda əriyən, yana-yana şam olan,\nEtiqadı yenilməz əqidəsi tam olan.\nSözü Allah kəlamı, bayrağı islam olan,\nTanrıya heyran yatır Mövlanə türbəsində.\nİnamı, qəlbi, əqidəsi ilə tanrıya daim üz tutan şairimiz dövlət rəsmiləri ilə müqəddəs ziyarətlərdən sonra Allahın ona verdiyi şairlik vergi payını daha geniş şəkildə bədii yaradıcılığında, oxucuları ilə, deputat kimi seçiciləri ilə görüşlərində ürəkdən bölüşürdü. Rayonumuzda olarkən rəsmi məclislərdən və təmaslardan sonra da söhbətlərimizdə, görüşlərimizdə mən bunu aydın hiss edirdim. Bu münasibətlə həmsöhbətimə çatdırırdım ki, atam da uşaqlığından “Quran” əhli olub, ağır, əlacsız xəstəliyi anlarında da canamazı son gününədək kətil üzərinə qoyub heç vaxt namazını buraxmazdı. Həyatımda başıma gətirilən haqsızlıqlarda, baş verən çətin məqamlarda üzümə, ardımca nəsə üfürər, “Quran”ın altından keçirərdi. Əqidəmə görə zənn edirəm bunlar mənə həlledici anlarda köməklik və aman olub.\nHəyatın bütün sınaqlarında, dolanbaclarında Zəlimxan Yaqubun həyat eşqinin gücündə, ədəbi zirvə fəth etmək yolunda yeni uğurlara inamı onun cəngavər ruhundan, poeziyanın qüdrətinə, şairlik kimi müqəddəs missiyaya sədaqətindən, sönməz və tükənməz enerjisindən irəli gəlirdi.\nO, 1965-ci ildə “Şərq-qərb” nəşriyyatı tərəfindən çapdan çıxmış “Mənə ümid kimi bax” kitabında yazırdı:\nMənimki söz qəsri, söz qalasıdır,\nSöz Babək qalası, Bərz qalasıdır.\nQalsa Zəlimxandan söz qalasıdı,\nYatanda kəfənin, bezin içində.\nDörd ildən sonra nəşr etdirdiyi digər kitabında yuxarıda göstərdiyi ülvi amallara xidmət mövqeyini daha qabarıq şəkildə ortaya qoyaraq şairimiz poeziya dünyasına sərt baxış nümayiş etdirməklə çağırış edib:\nYazıqlaşıb qorxa-qorxa dinirsə,\nBircə əsim sərt küləkdən sönürsə,\nZirvəsindən bircə barmaq enirsə,\nKül başına, kül başına şairin.\nBax, beləcə Zəlimxan məktəbinin müdavimlərinə, oxuculara, onun yaradıcılığına müraciət edən hər kəsə onun tələbi, tövsiyəsi, məsləhəti budur!\nƏdibin rəngarəng yaradıcılığı, palitrası, poeziyası bizlərə Allahın istəyi ilə halal qismətimiz və tər-qanla qazandığımız zəhmət və əməyimiz, əql və zəkamız hesabına hamını xoşbəxt və firavan yaşamağa səsləyir. Təkcə bunumu çatdırır sevimli şairimiz?\nZəlimxan müəllim ölməzliyi ilə bizə rahat ölməyi də öyrədir. Şair demək istəyir ki, nə qədər yüksəkliklərə qalxırsansa yaradana baxa-baxa onunla tezliklə qovuşmağa can atırsan. Əməllərinə hesabat verməkdən ötrü. Sənə bəxş olunmuş bütün əmanətləri geri qaytardıqdan sonra halallaşmaq üçün. “Tale insan oğlunu hər gün sıxasıxdadı, Həzrəti İsa kimi hərə bir çarmıxdadı”,- deyir və əlavə edir ki, var-dövlət, sərvət, mülk, vəzifələr, dəbdəbəli əyləncələr, bahalı, izdihamlı qəbirüstü daşlar hamısı aldadıcıdır. “Əbədi qalan deyil nə saraylar, nə damlar. Hərdənbir yerə baxın, göynən gedən adamlar”, – eyham edərək bu fani dünyanın qayda-qanununu bir daha oxucuya, hər bir kəsə çatdırır.\nZəlimxan yaradıcılığında Azərbaycanımızın şöhrət qalası olan Şuşanın, Qarabağın, digər yaşayış məntəqələrinin düşmən işğalı altında olması dərdi, sıxıntısı və tezliklə qələbənin əldə olunması xəbərini eşitmək intizarı böyük yer tutur. Bu ağrı, kədər həm də onun sızlayan, şikayətlənən sazından, əzab çəkən kövrək qəlbindən, Azərbaycana, millətinə, böyük sevgisindən doğur. Şair nərə çəkərək amiranə, coşqun, təlatümlü səsi ilə qələbəyə böyük inamla hay qoparır: Qələbə! Qələbə! Ancaq Qələbə!\nDaha sonra oxuyuruq:\nGörən Qarabağın qayıtmağını\nMən öz gözlərimlə görəcəyəmmi?\nŞuşa qalasına bir qalib kimi,\nHayqıra- hayqıra girəcəyəmmi?\nGörəsən muştuluq gətirənlərə,\nÖmrümü pay kimi böləcəyəmmi?\nYoxsa bu ağrıyla dünyadan köçüb,\nElə bu dərdlə də öləcəyəmmi?\nZəlimxan müəllim dünyadan, yaradıcılıqdan, Allaha sevgisindən, millətinə, ailəsinə, dostlarına məhəbbətdən və xidmətdən doymamışdı. Ona görə də həyatın, ömrün qədrini bilmək, haqq yolunda sınaqlara qarşı dözümlülük göstərmək, insanlara rəğbət bəsləməklə onlara həmdərd, yol yoldaşı olmaq kimi fikirlər hər vaxt onu düşündürürdü:\nVur-tut bu dünyada bir ömrümüz var,\nO da küləklərlə sovrulub gedir.\nQışın şaxtasında üstə yağır qar,\nYayın alovunda qovrulub gedir.\nHəyatın dəyişikənliyini, təzadlarını dərindən təhlil edib ona qiymət verməyi bacaran, dünyanın faniliyini və əbədiyyətə qovuşmağın labüdlüyünü qorxmadan dəyərləndirən tanınmış yazarımız bu yolda da “yaşamaq gözəldir” kəlamına qüvvət və üstünlük verib öz məsləhətini oxucularından əsirgəmir:\nDüz halalda, doğru haqda gözəldi\nDünya ruhla, kef-damaqla gözəldi.\nHəyat ancaq yaşamaqla gözəldi,\nBir dirini əvəz etməz min ölü.\nO, digər tərəfdən dönə-dönə həyat-ölüm kimi əks mənalı təbii halları ayrı-ayrılıqda həm müsbət tonda, həm də kədərli notlarda xırdalayıb hərəsinin yerini göstərir:\nQaçma hər uğursuz saat dalınca,\nMinnətçi göndərmə qanad dalınca.\nEy insan, yüyürmə manat dalınca,\nBu dünya bir qara qəpiyə dəyməz, – deyə belə işlərlə zarafat etməməyi, hər şeyin vaxtında dəyərini qiymətləndirməyi məsləhət görür.\nElə başqa bir şeirində həyatdakı olayları ciddi baxış və addımla götür-qoy etməyi, ömürlə ehtiyatlı davranmaq barədə biz insanları xəbərdar edir:\nZarafat eləsən şahın mat olar,\nZarafat gəlməsin sənə bu dünya.\nDünyanın dərdini özünə dərd edən, millətin soyqırımlarını, Qarabağ həsrətini daim gözü önünə gətirib belə bəlaları sətirlərə köçürən şair ölümə də bac vermirdi.\n“Donur heyrətimdən damarımda qan”,- pıçıldayırdı. “Hər gün Əzrayıla can verirəm mən”, – deyə qəlbimizdə yaşayan böyük sərvət sayılan şeir külliyyatının xəzinədarı sözü özünə qılınc və qalxan, etibarlı müdafiə vasitəsi, ən kəsərli silah kimi qəbul edərək bir az əvvəldə göstərdiyim kimi yazırdı: – “Mənimki söz qəsri, söz qalasıdır.” (“Mənə ümid kimi bax…” “Şərq-qərb” nəşriyyatı, 2014).\nDünya ədəbiyyatı nümayəndələrindən Horasi, Derjavin və Puşkinin, guman ki, elə başqalarının yaradıcılığında da abidə başlığı altında gedən şeirlər az deyil. Bu sətirlərdə sənət yolunda görkəmli uğurlar, xidmətlər təsvir olunub. Əlçatmaz, yüksək abidələr qurulması vurğulanıb. Mən mövzu aktuallığı, Vətən sevgisi, insanlara, təbiətə vurğunluq,\nhəqiqət naminə yeri-göyü az qala titrədən və bunun üçün zəfər yürüşü çağırışı edən ustad Zəlimxan barədə deyə bilərəm ki, o da özünə milli kaloritli və mərmərdən parlayıb hər yana şəfəq saçan əlçatmaz bir abidə ucaldıb. Bax, qadirlik, Allah, Vətən və insanlar qarşısında borcu və xidməti belə yerinə yetirəsən gərək!\nAzərbaycan ədəbiyyatına əvəzolunmaz töhvə vermiş şair qəddar ölümlə çarpışarkən ona təslim olmayaraq, şeir qalxanını şükranlıqla əlvida deməyə qarşı tutaraq yazmışdı:\nÖzüm üçün yaşamadım çox şükür,\nYaşamışam dünyanın yaşı qədər.\nPoeziyasındakı müdriklik, uzaqgörənlik, halal və düz yaşamağa sonsuz məhəbbəti olan ədibimizə Allah–təala dərin düşüncə, sözü həmsöhbətinə, auditoriyaya bədahətən çatdırmaq səriştəsi, yorulmazlıq, nadir yaddaş, hər şeyin yaxşısını və müəyyən xoş qismətini vermişdi. Bu üzdən ilham, qeyrət, qüvvət, şücaət şairə yuxarıdan gəlirdi. Ağır və ümidsizlik içində həyatla vidalaşanda da bəzi nadanlara, pul, sərvət, mal-mülk dalınca qaçan hərislərin, xəyanətkar və xəbislərin, özündən razıları və başqalarını aşağılayanların dik üzünə cəsarətlə deyirdi: “Qoy hərdənbir yerə baxsın göynən gedən adamlar.”\nŞair xəstəliyinin şiddətləndiyi, dərman və müalicənin təsir gücünün tükəndiyi bir vaxtda belə qəlbinin hökmü və eləcə də coşqun və sərrast sətirləri ilə daim mübarizəyə səsləyən gur çağırışı vasitəsilə yazdığı külliyyatını gözləri qarşısına gətirir, əbədi yükü necə ləyaqətlə, şərəflə daşıdığına və sükanı yerə qoymaq istəmədiyinə işarə edərək göstərirdi:\nDən gətir, dənimi, xırmanımı ver,\nDərd kimə gərəkdir, dərmanımı ver.\nYüz il yaşamağa fərmanımı ver,\nQoyma bu yaşında Zəlimxan ölsün!\nMübarək qələminlə yazdığın “Mən sənin qəlbinə necə yol tapım, vur –tut bu dünyada bir ömrümüz var” şeirində işlətdiyin sətirləri özümə bu yazımdan pay götürdüm.\nƏziz şairimiz, sən ölməyibsən! Daim qəlbimizdə yaşayacaqsan! “Ey yazıları şan bağlayan, bayatısı zəmi, dərzini Zəlimxan bağlamış şair dostumuz!\nYazımın əvvəlində heç vaxt unutmayacağımız şair-filosof Zəlimxan Yaqubun ruhu qarşısında baş əyərək onu ehtiramla xatırlamaq və təəssüratlarımı bölüşdürmək məramını bildirdim. Onun necə zəngin, çoxcəhətli, mənalı və təkrarolunmaz həyat yoluna və yaradıcılığındakı əlçatmaz ucalığa qədəm qoymağımdan öncə ehtiyatla, məsuliyyətlə girişdə necə dayanmışdımsa, bu ənginliyə, mənəvi sərvətimiz olan Zəlimxan poeziyasına sonadək baş vurmaq, dərindən təhlil vermək cəsarətini isə gələcəkdə sevimli xalq şairimizin fəaliyyətinin tədqiqatçılarının, naşirlərin, yazarların, ziyalılarımızın, belə ağır, lakin şərəfli məsuliyyəti yerinə yetirəcək insanların çiyninə düşəcəyinin gözləntisindəyəm.\nIII dərəcəli “Vətənə xidmətə görə” ordenli dövlət qulluğu veteranı, AYB və AJB-nin üzvü, “Qızıl qələm”\nƏvvəlki məqaləDaha bir ölkədə terror: 10 ölü, 21 yaralı\nSonrakı məqalə“Rusiyaya gizli zərbələr vurmuşuq” – Co Bayden\nƏlaqədar yazılarRedaksiya seçimi\nSumqayıtda SosialMedia.az saytının təqdimat mərasimi təşkil olunacaq\nAzərbaycanda sabaha gözlənilən hava proqnozu\nKosmonavtlar açıq kosmosa çıxıblar\nŞuranın dəstəyi ilə sosial-psixoloji xidmətlərə həsr olunmuş ictimai maarifləndirmə tədbiri keçirilib 22 Avqust, 2019 19:56\nSumqayıtda SosialMedia.az saytının təqdimat mərasimi təşkil olunacaq 22 Avqust, 2019 18:54\nAzərbaycanda sabaha gözlənilən hava proqnozu 22 Avqust, 2019 13:00\nKosmonavtlar açıq kosmosa çıxıblar 22 Avqust, 2019 07:41\nTəyyarə hava limanının uçuş-enmə zolağında yanıb 22 Avqust, 2019 07:24\nABŞ arsenalında yaxın iki il ərzində hipersəs silahı olacaq 22 Avqust, 2019 07:13\nƏmək və Əhalinin Sosial Müdafiəsi Nazirliyində əlilliyi olan şəxslərlə görüş təşkil olundu 21 Avqust, 2019 18:17\nAzərişıq ASC-nin idarəsində oğurluq qeydə alınıb 21 Avqust, 2019 16:46\nsabaha gözlənilən hava proqnozu açıqlanıb 21 Avqust, 2019 15:41\nAtmosfer havasını çirkləndirən sürücülərə xəbərdarlıq 21 Avqust, 2019 13:48\nBizimlə əlaqə: info@sosialxeber.az\nDAHA ÇOX MƏQALƏ\nŞuranın dəstəyi ilə sosial-psixoloji xidmətlərə həsr olunmuş ictimai maarifləndirmə tədbiri...\n22 Avqust, 2019 19:56\n22 Avqust, 2019 18:54\n22 Avqust, 2019 13:00\n© Designed by divesgroup.com


Kiçik sahibkarlar üçün verginin məbləğində artım baş verəcək Marja.az - Azərbaycanın iqtisadi xəbərlər saytı\nKiçik sahibkarlar üçün verginin məbləğində artım baş verəcək\nAzərbaycanda xidməti müqavilə ilə işləyənləri 2019-cu ildə böyük vergilər gözləyir. Vergi Məcəlləsinə bir neçə gündən sonra qüvvəyə minəcək dəyişikliklərə əsasən xidməti müqavilə ilə çalışanların ödədiyi vergilərin məbləğində kəskin artım baş verəcək.\nQeyd edək ki, artıq prezident İlham Əliyev Vergi Məcəlləsinə olan dəyişiklikləri təsdiq edib. Dəyişikliklərdə əsas diqqəti cəlb edən məsələ vergi ödəyicilərə xidmət göstərən əksər fiziki və hüquqi şəxslərin sadələşdirilmiş vergi ödəyicisi olmasına məhdudiyyətin tətbiq edilməsidir. mks.az saytının ekspertləri qeyd edilən dəyişikliyə marağın çox olması səbəbindən geniş izah hazırlayıb.\nArtıq prezident İlham Əliyev Vergi Məcəlləsinə olan dəyişiklikləri təsdiq edib. Dəyişikliklərdə əsas diqqəti cəlb edən məsələ vergi ödəyicilərə xidmət göstərən əksər fiziki və hüquqi şəxslərin sadələşdirilmiş vergi ödəyicisi olmasına məhdudiyyətin tətbiq edilməsidir\n24 Dekabr 2018 , 09:40


2018-06-01 12:30:52 | MÜSAHİBƏ\nYosip Bozaniç: Azərbaycanda dinlərarası dialoqa və multikulturalizmə yüksək diqqət yetirilir\nAzərbaycanın Xorvatiyadakı səfiri Fəxrəddin Qurbanov Xorvatiya Roma Katolik Kilsəsinin kardinalı, Zaqreb arxiyepiskopu Yosip Bozaniç ilə görüşüb\nF.Qurbanov Xorvatiya ilə Azərbaycan arasında münasibətlər haqqında məlumat verərək əlaqələrin dostluq və strateji əməkdaşlıq səviyyəsində olduğunu qeyd edib. Səfir 2017-ci ilin noyabr ayında keçirilmiş Azərbaycan-Xorvatiya İqtisadi Əməkdaşlıq üzrə Birgə Komissiyasının 1-ci iclasını qeyd edib. O, həmçinin Xorvatiyanın Bakıda səfirliyinin açılmasından məmnunluğunu ifadə edib. Bildirib ki, hər iki hadisə iqtisadi əlaqələrin genişləndirilməsinə təkan verəcək.\nDiplomat Azərbaycanda bütün dinlərə və mədəniyyətlərə hörmətlə yanaşıldığını, millətlərin sülh və əmin-amanlıq içərisində yaşadığını diqqətə çatdırıb. Azərbaycanda katolik və pravoslav kilsələrinin, sinaqoq və məscidlərin açıq olduğunu və onların dövlət tərəfindən qorunduğunu qeyd edən F.Qurbanov multikulturalizm nümunəsi olan Azərbaycanda bunun bir həyat tərzi olduğunu vurğulayıb.\nAzərbaycan ilə Vatikan arasında münasibətlər haqqında söz açan səfir Roma Katolik Kilsəsinin başçılarının ölkəmizə səfərləri barədə məlumat verib. O, Heydər Əliyev Fondu və Vatikan arasındakı əməkdaşlığa toxunaraq Azərbaycan Respublikasının Birinci vitse-prezidenti, Fondun prezidenti Mehriban Əliyevanın Azərbaycan-Vatikan əlaqələrinin dərinləşməsində müstəsna xidmətlərindən danışıb. Heydər Əliyev Fondunun Müqəddəs Marçellinio və Pietro katakombalarının bərpasına və digər layihələrin həyata keçirilməsinə verdiyi töhfələri vurğulayıb. Zaqreb Arxiyepiskopu Yosip Bozaniç, öz növbəsində, səfiri yeni təyinatı münasibətilə təbrik edərək ona fəaliyyətində uğurlar arzulayıb. O qeyd edib ki, Azərbaycanda son dövrdə gedən inkişafdan məmnunluq duyur. Azərbaycanda dinlərarası dialoqa və multikulturalizmə toxunan kardinal bildirib ki, ölkəmizdə qeyd olunan sahəyə ayrılan yüksək diqqətdən xəbərdardır. O, Vatikanın Bakıdakı nümayəndəliyindəki Xorvat əsilli həmkarının bununla bağlı müsbət təəssüratlarının olduğunu bildirib.\nDaha sonra Fəxrəddin Qurbanov Ermənistan-Azərbaycan, Dağlıq Qarabağ münaqişəsi və Ermənistan silahlı qüvvələri tərəfindən həyata keçirilən təxribatlar haqqında həmsöhbətinə məlumat verib. Səfir münaqişə zamanı törədilmiş, müasir dövrün ən ağır faciələrindən olan Xocalı soyqırımı haqqında danışıb. O, Xocalıda baş verən vəhşiliklərin, mülki əhalinin amansız şəkildə qətlə yetirilməsinin insanlığa qarşı cinayət olduğunu vurğulayıb. Həmçinin diplomat məlumat verib ki, 2018-ci il mayın 28-də müsəlman Şərqində ilk parlamentli respublikanın – Azərbaycan Xalq Cümhuriyyətinin yaranmasının 100 illiyi tamam olub. Bununla əlaqədar 100 illik yubiley ölkəmizdə dövlət səviyyəsində geniş qeyd edilir və səfirlik tərəfindən də Azərbaycan Xalq Cümhuriyyətinin 100 illiyinin layiqincə keçirilməsini təmin etmək məqsədilə Xorvatiyada bir sıra tədbirlər təşkil olunub və yeni tədbirlərin keçirilməsi nəzərdə tutulub.


Puent-Nuar — Vikipediya\nPuent-Nuar (fr. Pointe-Niore; hərfi tərcüməsi: "Qara nöqtə") — Afrikada, Konqo Respublikasında eyniadlı əyalətdə yerləşən şəhər. Konqo Respublikasının Brazzavildən sonra ən böyük ikinci şəhəridir. Atlantik okeanının sahilində yerləşir.\nFransa müstəmləkəsi dövründə qurulan şəhər fransız qüvvələri üçün salınmışdır. Bu torpaqlara ilk dəfə 1484-cü ildə gələn portuqallar sahildən görünən qara qayalıqlar səbəbi buranı "Qara nöqtə" adlandırmış, daha sonra fransızların gəlişindən sonra uyğun adla — Puent-Nuar ("Qara nöqtə") əvəz olunmuşdur. 1924–1934-ci illərdə Brazzavillə dəmir yolu xətti inşa edilmiş, 1939-cu ildə isə liman istifadəyə verilmişdir.\nPuent-Nuar şəhəri 6 bələdiyyədən ibarətdir:\nMənbə — "https://az.wikipedia.org/w/index.php?title=Puent-Nuar&oldid=6095368"\nBu səhifə sonuncu dəfə 9 avqust 2021 21:15 tarixində redaktə edilib.


müharibə yox, bəlkə də danışıqlar - شرح آنلاین İkinci dünya müharibəsindən\nآرشیو : az, اخبار, اخبار منتخب\nشناسه خبر : 36007 | تاریخ انتشار : ۲۶ مرداد ۱۳۹۸ - ۱۶:۱۲ | تعداد دیدگاه : ۰ |\nSHARHONLİNE - İkinci dünya müharibəsindən sonra Birləşmiş Millətlər Təşkilatının (BMT) yaranması ilə dünyada beynəlxalq hüquqa əsaslanan balanslı siyasət yürüdülməyə başladı. Beynəlxalq münasibətlərin tənzimlənməsində güc amili mövcud olsa da beynəlxalq hüquqün kobud şəkildə pozulması halları geniş yayılmamışdı.\nSovet İttifaqı dağıldıqdan sonra dünya tədricən təkqütblü güc amilinə dayanan siyasətə doğru istiqamətləndi. Beynəlxalq hüququn üstünlüyünü real gücə söykənən siyasət əvəzləməyə başladı. Əlində hərbi-siyasi, iqtisadi güc olan iri dövlətlər üçün beynəlxalq hüququn prinsipləri əsasən arxa plana keçdi.\nMəhz bu amillər son illər dünyada gərginliyin, ziddiyyətlərin, lokal müharibələrin, terrorizmin, humanitar və demoqrafiq problemlərin artmasına gətirib çıxarıb. Böyük dövlətlər öz maraqlarını diqtə etdirmək üçün güc amilinə arxalandıqlarını hər fürsətdə açıq göstərir. Bu dövlətlər üçün xarici siyasətdə beynəlxalq hüquq anlayışı sadəcə olaraq görüntüdür. İngiltərə və İran arasındakı tanker böhranı da bu qəbildəndir.\nBöyük dövlətlərin gücə söykənən yanaşmasını nəzərə alan orta ranqlı dövlətlər də öz milli təhlükəsizliyini təmin etmək istiqamətində məcburən müasir silahlanmaya intvestisiya qoyur, öz təhlükəsizliyini sərhədlərindən kənarda təmin etməyə cəhd göstərir.\nHazırda öz hərbi-siyasi üstünlüyünü diqtə etməklə siyasət yürüdən dövlətlərin başında ABŞ və müttəfiqləri dayanır. Eyni zamanda Rusiya və Çin də bu istiqamətdə müəyyən addımlar atır.\nXüsusilə də regionda lokal müharibələrin, separatizmin, terrorizmin bu amillərdən qaynaqlanması barədə iddialar da artmaqdadır. Regionda böyük dövlətlərin parçalanması, yeni dövlətlərin yaranması, unitar dövlət modelindən federal dövlət modelinə keçid kimi siyasi planların olması da iddialar arasındadır.\nABŞ-İran arasındakı gərginliyin kökündə iqtisadi və geosiyasi amillərlə yanaşı, məhz son illər ABŞ-ın Orta Doğuda tətbiq etməyə çalışdığı yeni siyasət dayanır. Sovetlərin dağılmasından sonra ABŞ Orta Doğunu yenidən şəkilləndirməyə yüz milyardlarla dollar vəsait xərcləyib. Bu bölgədə tarixən mövcud olan iri və güclü dövlətlərin mövcudluğu ABŞ-ın planlarına əngəl yaradır. Bütün vasitələrlə böyük və ideoloji-siyasi nüfuzu olan dövlətlərin zəiflədilməsi yönündə çalışmalar davam edir. İki il öncə ۵۰ İslam ölkəsinin təmsilçilərini Riyadda bir araya gətirən ABŞ administrasiyası Ərəb və İslam ölkələri zirvə toplantısı ilə müsəlman dövlətlərinin gələcək əməkdaşlığının çərçivəsini müəyyənləşdirmək niyyətini ortaya qoymuşdu.\nABŞ-ın hazırkı Tramp administrasiyasının Orta Doğuya yönəlik siyasət doktrinasında İsrailin və Ərəb birliyi dövlətlərinin dost, İranın isə düşmən dövlət kimi təqdim edilməsi də təsadüfi deyil. ABŞ davamlı olaraq öz vətəndaşlarına və müttəfiqlərinə İranı düşmən dövlət kimi təbliğ edir. Bununla həm xarici siyasətdə atdığı beynəlxalq hüquqa zidd hərbi-siyasi addımları öz vətəndaşlarına qəbul etdirir, həm də xərclədiyi iri məbləğdə pullara görə vətəndaşlarından tənqid almır.\nTəsadüfi deyil ki Əl-Qaidə terror təşkilatı tərəfindən 2001-ci ilin 11 sentyabr terror aktından sonra ABŞ cəmiyyətində islamafobiya dərin iz qoyub. Nyu-York şəhərində törədilən terrordan sonra ABŞ hərbiçilərinin İraqda və Əfqanıstanda apardığı müharibəyə Amerika ictimaiyyətindən böyük dəstək gəlmişdi. Müharibə xərclərinin ayrılması üçün Konqress dərhal qəbul etmişdi.\nTramp administrasiyası da xarici siyasətdə bu ənənəyə sadiqdir. Öncə cəmiyyətdə qorxunc xarici düşmən obrazı yaradılır, daha sonra isə bu düşmənlə mübarizə taktikası seçilir. Hətta bu yanaşma seçkilərdə qalib gəlmək üçün də istifadə olunur.\nİran Orta Doğunun əsas oyunçuları sırasındadır. İranın Orta Doğuda fəal siyasət yürütməsi ABŞ və müttəfiqlərinin uzaq planlarına uyğun deyil. ABŞ-ın İrana tətbiq etdiyi iqtisadi sanksiyalar İran iqtisadiyyatını zəiflətsə də, onu öz xarici siyasətindən çəkindirməyib. Bu sanksiyalar yalnız İran iqtisadiyyatına deyil, həm də onunla iqtisadi-ticarət əlaqələrində olan dövlətlərə də mənfi təsir edir. ABŞ-ın sanksiyalarına nəinki rəqiblər, hətta bəzi müttəfiqlər də tənqidi yanaşır. İrana hərbi müdaxilə variantı da hələki bəyanat səviyyəsindədir və bu situasiyada daha irəli getməsi ehtimalı azdır.\nHətta ABŞ-ın nüfuzlu strateqləri də hesab edir ki İrana hərbi müdaxilə etmək uğurlu variant deyil. Bu, ABŞ-ın Orta Doğudakı maraqlarını tamamilə təhlükəyə ata bilər. Eyni zamanda Avropa İttifaqı, Çin, Türkiyə və Rusiya da bu planın gerçəkləşməsinə razı deyil. Xüsusilə də nəzərə almaq lazımdır ki ABŞ-ın hazırda belə bir addım atmasından ABŞ-dan çox qonşuluqdakı Rusiya qazana bilər. Rusiya prezidenti Vladimr Putin ABŞ İrana gərginliyini şərh edərkən “biz yanğınsöndürən deyilik” ifadəsinin arxasında ABŞ-la hansısa gizli razılaşma deyil, Tramp administrasiyasını İrana hərbi müdaxiləyə şirnikləndirmək məqsədi də istisna deyildi. ABŞ İrana qarşı belə bir addım atarsa Rusiya dərhal Cənubi Qafqazda və Xəzər dənizində tamamilə yeni və gözlənilməz siyasət yürüdə bilər. Bu isə qərbin strateji maraqlarına daha ağır zərbə ola bilər.\nİran qədim dövlətçilik ənənəsinə malik unitar dövlətdir. Analizlər göstərir ki İran cəmiyyətinin oturuşmuş tarix şüuru, dini ideologiyası, siyasi təfəkkürü və ictimai proseslərə yanaşması, habelə mülkiyyət münasibətlərindən doğan sosial mühiti Orta Doğunun digər dövlətlərindən xeyli fərqlidir. İranın sosial-siyasi özünəməxsusluğu var. İraqda, Əfqanıstanda, Suriyada və digər ərəb ölkələrində uğurla sonuclanan siyasət İranda fərqli nəticə doğura bilər.\nMənim qənaətimcə ABŞ-İran arasındakı problemlərin həlli müşkül olsa da, onun tezliklə yeni fazaya keçəcəyi ehtimalı da istisna deyil. ABŞ İranla bağlı siyasi-hərbi strategiyasına yeni əlavələr etmək məcburiyyətindədir.\nİngilis donanmasının 4 iyulda Cəbəllütariq boğazında İrana aid Panama bayrağı altında üzən tankerini Avropa Birliyinin Suriyaya tətbiq etdiyi embarqonu pozaraq Suriyaya neft daşıdığı iddiası ilə saxlaması da bu prosesə yeni forma və məzmun verir.\nİranın “Grace 1” adlı tankerinin saxlanmasına adekvat reaksiya verəcəyi gözlənilən idi. Bu adekvat addım özünü çox gözlətmədi. İran hərbi donaması da Hömrüz Boğazından keçən İngilis gəmisinə qarşı adekvat addım atdı. İran öz addımının beynəlxalq dəniz hüququna uyğun olduğunu irəli sürsə də, bu addım ABŞ, İngiltərə-İran gərginliyini daha da artırıb. Artıq İngiltərə və ABŞ-ın Hömrüz Boğazından keçən tankerlərini hərbi donama müşayət edəcək.\nABŞ və müttəfiqləri İranın neft satışına, ticarət və iqtisadi əlaqələrinə həlledici zərbə vurmaq üçün bütün imkanlarını səfərbər edib. Hazırda Hömrüz Boğazı həm İran həm də ABŞ üçün ən kritik nöqtədir. Münasibətlərin diplomatik çözüm imkanları tükənməsə də, hər an təxribatların baş vermə ehtimalı yüksək olaraq qalır. Tarixdə bir neçə dəfə Hömrüz Boğazı ətrafında belə böhranlı situasiya yaranıb. Xüsusilə də ۱۹۸۰-ci illərdə ۸ illik İran-İraq müharibəsi zamanı neft daşıyan tankerlərə açıq hərbi müdaxilələr baş verib. 2012-ci ildə də ABŞ-İran arasında Hömrüz Boğazı ilə bağlı kəskin böhran yaşanmışdı. Hərbi toqquşma olmadan tərəflər problemi həll edə bilmişdi.\nHömrüz Boğazı İran üçün nə qədər həyati əhəmiyyət daşıyırsa, ABŞ və müttəfiqləri üçün də bir o qədər strateji əhəmiyyətə malikdir. Hazırda dünyada tankerlərlə neft daşımaçılığında Hömrüz Boğazı ۴۰% -lik nəticə ilə ilk yerdədir. Bu Boğazdan gəmilərlə gündə təqribən 18 milyon barel neft daşınır. Belə bir strateji əhəmiyyətli keçiddə yarana biləcək istənilən hərbi gərginlik dünyada neftin qiymətinin kəskin yüksəlməsinə səbəb ola bilər. Bu isə bütövlükdə Avropanın, Asiyanın iqtisadiyyatında öz təsirini göstərə bilər.


13:17 25 İyun 2011\nDeyirəm, ad günü tortumuzun şirini dodağımızdan getməmiş, reportajımızı yazaq...\nÜç yaşımız tamam olan ərəfədə baş redaktorumuz, qeyri-rəsmi “dədəm” Qabil Abbasoğlu müxtəlif saytlara “Lent.az-a rəqib görmürəm” tipli yekəxana-yekəxana müsahibələr verib, üç illik xidmətlərimizi ciddi-ciddi sadalamağında olsun. Olsun, olsun... o ciddiliyi dağıtmaq əlimizdə bir içim sudur)))\n- Elə bil axı kimsə ad günümüzdə reportaj yazacağına söz vermişdi.\nDi hı! Yayın bu cırhacırında gəl, indi dizini yerə qoy, reportaj yaz... nəsə, yaxşı ki, işin içində mərdimazarlıq eləyə bilmək lüksü var. Səhər yazını oxuyub, arxamca dişinin dibindən çıxanları deyəcək əməkdaşların üzünü yada salanda, çəkəcəyim zəhmət heç gözümə də görünmür.\nDeməli, mənim evin tərbiyəsiz uşağı sayaq, arada-sırada, qonorardan-qonorara, kefimə düşəndən-düşənə gəldiyim redaksiya iki otaqlıdır. Bütün kapitalist cəmiyyətlərdə olduğu kimi, burada da proletariatla (oxu: müxbirlərlə) burjuanın (oxu: redaktorların) arasında qalın bir divar var. Doğrudu, arada redaktor otağından kimsə müxbir otağına keçib, babat danışıb-gülməklə, bu divarın əslində şərti bir şey olduğunu göstərməyə çalışır, amma kimə gəlirlər eeee...\n- Qabil müəllim, əla xəbər var e! Bir kişi üç yaşlı nəvəsini diri-diri ocaqda yandırıb, arvadını da baltalayıb! – deyən adam gördüm.\n- Rəis, nə var nə yox, nətərsən? O cavan oğlan bir arvadı zorlamışdı eee, onun axırı nooldu? Yaxşı rəis, o qurtaranda mənə xəbər verərsən də... – deyən, bütün zorlamalardan, işgəncələrdən, qətllərdən, ailə faciələrindən, üzüm ayağınızın altında, zorakı insestlərdən xəbər düzəltmək həzzi alan 23 yaşlı gənc görürdüm.\nİki kişi redaktor arasında tək gözmuncuğu qadın redaktor Gülşən xanımdır. Uzun xasiyyətnamə verməyim – Xəyalənin haqqında dediklərim yerlisi Gülşən xanıma da aiddir. Təmizliyə, səliqəyə və sakitliyə çox önəm verir, daha çox işlə və çay içməklə başını qatır. O səbəbdən də müxbirlərin üstünə qışqırmağa heç, belə heç həvəsi və heyi qalmır))) Vaz keçə bilmədiyi tək şey Səlim bəy kiminləsə mübahisəyə başlayanda gülümsəyib, qaşlarını dartaraq baş direktora işarə verməkdir...\nHə, deyəsən, “əmi” yadımdan çıxdı axı... Xaliqi deyirəm. Özü otağımızda olmayıb, heç ürəyi də yanımızda olmayan, kəndisi texniki şöbədə oturan, müxbirlərin xahiş və istəklərini “google-talk”-una almayan, sözə minnətlə cavab verən, beş kəlmədən birinə dillənən, dünyanın düz vaxtı zəhmi ilə adamın bağrını yaran dizaynerimiz...\nÖzüm heç dəəə...mən bir ayağı redaksiyada, bir ayağı qaçaraq olan ştatdankənar əməkdaşlardanam. Redaksiyada oturduğum nadir günlərdə özüm səhərlər gedib bir siyasətçini danlaya-danlaya səhər yeməyi yeyirəm, sonra redaksiyaya qayıdanda Nizam boynumun dalından basıb, mətbəxə göndərir ki, ona yemək hazırlayım...


Ramiz Mehdiyevlə bağlı tədbir boykot olundu | Azadliq\nHome MANŞET Baş Yazı Ramiz Mehdiyevlə bağlı tədbir boykot olundu\nPA rəhbərinin müəllifi olduğu kitabın təqdimat mərasimi sönük keçdi\nPrezident Administrasiyasının (PA) rəhbəri Ramiz Mehdiyevin “Azərbaycanı dəyişmiş on il (2003-2013)” kitabının təqdimat mərasimi boykot edilib. Redaksiyamıza daxil olan məlumata görə, dünən Dövlət Idarəçilik Akademiyasında düzənlənən təqdimat mərasimi çox sönük keçib.\nHökumət təmsilçiləri və iqtidara yaxın olan ictimai-siyasi xadimlərin əhəmiyyətli hissəsi tədbirdə görünməyib. Ramiz Mehdiyevin adı ilə bağlı heç bir tədbir dünənki təqdimat mərasimi kimi sönük keçməyib.\nIddia olunur ki, PA rəhbərinin kitabının təqdimat mərasiminə bu cür münasibət göstərilməsi son vaxtlar onun mövqelərində zəifləməsilə izah edilir. 9 oktyabrda keçirilən prezident seçkisindən sonra hakimiyyətdəki Paşayevlər qruplaşmasının daha da güclənməsi barədə məlumatlar var. Ramiz Mehdiyevə əks cəbhədə dayanan bu qruplaşmanın güclənməsi isə PA rəhbərinin mövqelərinin zəifləməsilə nəticələnib. Hətta belə iddialar var ki, Paşayevlər Ramiz Mehdiyevin vəzifədən kənarlaşdırılması istiqamətində ciddi səylər göstərirlər və bu PA rəhbərinin komandasında panikaya səbəb olub. Yəni, artıq Ramiz Mehdiyevin komandası belə onun perspektivinə inanmır.


Əslində, kittens sağlam bəslənmə üçün yalnız iki seçim var: yüksək keyfiyyətli (mükafat və super mükafat) və təbii yeməkli yem. Doğrudur, son nöqtə ümumi insan masasından yemək ilə qarışdırılmamalıdır. Əsas qayda təbii təbəqə ilə hazır yeməkləri qarışdırmaq deyil. Bu xüsusilə kittens üçün təhlükəlidir, çünki onların həzm sistemi hələ tam inkişaf etmir.\nPişik üçün təbii qida\nPostemyayaso. Əgər məhsulun keyfiyyətinə və təhlükəsizliyinə əmin olsanız, pişik məhsulunu birbaşa xammal ilə təmin edə bilərsiniz. Əti qaynar su ilə əvvəlcədən tərtib edə bilərsiniz, ya da (ən optimal şəkildə) bir qaynağa gətirə bilərsiniz, sonra isə soyudulmuş şəklində bir pişik verin. Donuz qidası yeməyin - pişiklər üçün ölümcül olan xəstəliklərin bağlanma riski çoxdur. Əgər pişikləri təzə məhsullarla qidalandırmağa qərar verərsinizsə, ət ən azı 2/3 diet olmalıdır. Və unutmayın: pişiklər üçün qoşalaşmış ət (adult pişiklər üçün) ölümcül təhlükədir! Ən yaxşı ətin zülal zəhərlənməsini istisna etmək üçün dondurulmuşdur.\nQarğıdalı ilə yarım düyüdən hazırlanan Kashi, kittens üçün çox faydalıdır. Bir ətdən və ya bulyondan bir az ət əlavə etmək (dadmaq üçün) bişirmək olar.\nQaraciyər, həm mal-qara, həm də toyuq həftədə bir dəfədən çox olmamışdır. Bunun əksinə, raxit iskeletin deformasiyası ilə inkişaf edə bilər.\nBir toyuq və bir Hindli sümükləri olmadan mütləq bir pişik pəhrizində olmalıdır. Ən bahalı sənaye körpələri tamamilə Türkiyə və toyuq ətinə əsaslanır. Hər yaşda pişiklər üçün toyuq sümükləri verilə bilməz - bu mədə və bağırsaqları tökmək təhlükəsi yaradır. Ən kiçik pişiklər üçün (4 aya qədər) bir ətin dəyirmanı vasitəsi ilə quşun filesi sürülməsi yaxşıdır. Uzun müddət uzunmüddətli olan parçaları qarışdırır və pisləşir.\nYan məhsulları-ürəklər, mədələr, böyrəklər, ağciyərlər, udders və s. - pişiyi qaynar şəklində vermək. Raw ağır mədəə səbəb ola bilər.\nBişmiş tərəvəzlər. Kartof istisna olmaqla, hər hansı birinizə sahib ola bilərsiniz. Tərəvəzlər, hətta pişiklər üçün də çox faydalıdır. Problem yalnız onlara eyni tərəvəzləri necə hazırlamaqdır. Yəqin ki, ət və tərəvəzləri qarışdırıcı ilə suyu qarışdırmaq və ya bir ətli dəyirman vasitəsi ilə hərəkət etmək yaxşı olardı. Belə bir ət-tərəvəz çantası, bir çox pişik məmnuniyyətlə bütün həyatlarını yeyir, sağlam və aktiv qalır. Dondurulmuş bitki mənşəli qarışıqları alınarkən, onlara lobya, noxud və qarğıdalı varlığından qaçın. Ət və tərəvəzləri pişik kreslosuna çatdırmaq olduqca möhkəm olmayacaq - bu normaldır, aldatmağa dəyər deyil, işin içərisindən yumşaq nəcib tutmaq lazımdır. Tərəvəzin xüsusiyyətləri tam sindirilməməsidir, lakin orqanizm onlardan faydalı olanları götürəcəkdir.\nYumurtalar xüsusi mikroelementlərin mənbəyi kimi körpələr üçün vacibdir. Həftədə 1 yumurta doğuşdan xam şəklində mütləq doğulmalıdır. Unutmayın: qaynadılmış yumurta pişik cəsədi tərəfindən sindirilmir.\nKremi Kotyatam (həmçinin uşaqlar) xama əlavə etməklə daha çox şəkərli pendirə bənzəyir.Yalnız susuz kərə yağı satın ala bilərsiniz, ya da xüsusi uşaqlar. Bundan əlavə, "kolbasalar" da yumşaq növlərdən, yəni ləng yağ tərkibli pəhriz qidasını verə bilər.\nKefir. Kittens üçün çox faydalıdır. Onlar adətən məmnuniyyətlə içirlər, amma bəziləri ürəkaçandırlar. Ümumiyyətlə, 3 aydan çox olan bütün pişiklər bütün sütlərdə zəifdirlər (içərisində diareya olur), akefir və pendirlər ovu ilə və nəticəsiz yeyilir. Əsas odur ki, pişik kefir içirsə, o zaman suya ehtiyac yoxdur. Bu belə deyil! Təmiz su hər yaşda bir pişik üçün həmişə azad olmalıdır.\nPendir. Vumerennyh miqdarları faydalıdır, amma çoxdan çox sərt yun paltar verir. Həftədə 1-3 dəfə bərk cins pendirlər zərər verməyəcək, ancaq yalnız pişik bəslənməsini şaxələndirir.\nAyrı-ayrı hallarda hər hansı bir süd məhsulunun pəhrizə tədricən daxil edilməsini tələb etmək lazımdır, çünki ilk növbədə yüngül gastrit pozğunluqları aradan qaldırılmır. Mantı qaynadılmış ət ilə qidalandırmaq və tədricən ona gələcəkdə verməyi planlaşdırdığınız qidaları diyetə tətbiq etmək yaxşıdır. Bir növ bəslənmədən digərinə kəskin keçişlər qaçınılmaz bir şəkildə mədəə səbəb olur.\nMətbəxi "iqtisadiyyat" sinifinin quru qida ilə bəsləməməsi daha yaxşıdır. Ciddi xəstəliklərə məruz qalan heyvanların çox böyük hissəsi. Həyat ilə tez-tez uyğunsuzluq, belə bir qidalandırmanın daimi pəhrizidir. Sizə verə biləcək eyni "iqtisadiyyat" firmalarını konservləşdirirsiniz, ancaq onların çoxlu ətir artırıcıları olduğunu xatırlatmalısınız. Yəni, heyvan başqa bir şey istəmir. Bundan əlavə, konservləşdirilmiş yeməklərdə çoxlu su bitkiləri və nisbətən az sindirilir maddələr var.\nQuru premium sinif və ya super mükafat almaq üçün daha yaxşı qidalanır. Quru yem üçün yavaş yavaş yavrular. Əvvəlcə qranullar suda, toyuq suyunda və ya yağsız qatıqda yumşaldılır. Yemək şişirilir, bütün nəmləri udduqdan sonra bir az gözləyin və sonra pişik verin. Mədə və bağırsaqların bağırsaqları çox həssasdır, quru qida çox ağır qranullar mikro şüalara səbəb ola bilər. Pişikin taburei qan qarışığı olacaq, infeksiya təhlükəsi yaranacaq.\nQuru qida ilə qidalanma, pişikin təzə suya malik olmasını təmin etmək və bunun çox olması idi. Bankda bir gün suyu müdafiə etmək və içmə qabına tökmək məsləhətdir. Beləliklə, suyun ağartıcısı tamamilə buxarlanmış olduğundan əmin olacaqsınız. Həmçinin, quru qida ilə qidalanma pişiklər üçün bitki mənşəli əlavələri istisna etmir. Siz otlarınızı bir pet mağazasında satın ala bilərsiniz və ya onları toxumdan özünüz yetişdirə bilərsiniz. Adətən körpələrə buğda və ya yulaf verilir. Taxıl sürətlə böyüyür və bir həftə sonra bir pişik təklif edə bilərlər. Onu çaylara pulsuz çatdırın - ona birbaşa "bağçadan" yeyin. Bir konteynerdə çəmən "yataq" qoysanız, ot uzun müddət təzə qalacaq.\nKittens tez-tez bir qabdan yeməkdən imtina edir. Əvvəlcə qidanı təqdim etmək mümkündür. Kitten istifadə ediləcək və başqa bir şey yeməyəcəyinə əmin olun. Ümumiyyətlə, pişiklər tez bir zamanda "şıltaq olmağı" dayandırırlar və bu problem əbədi həll olunacaq. Kitten 4 ay 5-6 dəfə yemək, 5 aydan sonra isə 3 dəfə. Kotorokushku tərəfindən iki yeməyə tərcümə edilə bilər və daha rahat olduğu üçün 3 dəfə qidalandırmağa davam edə bilərsiniz.\nQidaya qidaya daimi çıxışı təmin etmək qadağandır. Doğrudur, yalnız quru yemlər üçün uygundur. Təzə yeməyi bir qabda uzun müddət tərk etmək çətindir. Ümumiyyətlə, pişiklər nadir hallarda azdır, lakin əlavə çəki nəzərə çarpan olursa, pişikləri saatla qidalandırmaq zamanıdır. Köpəklərdən fərqli olaraq, pişiklərdə mədə prinsipi eyni anda böyük miqdarda qida qəbuluna uyğunlaşmır. Təbiətdə pişik kiçik quşlar və gəmiricilərə yönəldilmişdir və qurd kimi bir dəfə dəri geyimi deyil.\nHeç bir vəziyyətdə heç bir zaman və heç bir şərtdə kediciklərə verilə bilməyən məhsullar var, bu ət, donuz əti, yağ və hər hansı bir yağdır. İlk iki bal pişiklər üçün ölümcül ola bilər, son iki isə ən güclü ishal olur. Yuxarıda göstərilən tövsiyələrə əməl etsəniz, pişik yetişəcək və düzgün inkişaf edəcəkdir.\nItlərin cinsi - Sibir qarışığı\nÇita - əsl pişik\nPorcini göbələyləri ilə salatı "Borovichok"\nHamilə qadınlar üçün hansı qidalar yaxşıdır?\nMeyvə və berry tart\nHamiləlik zamanı ürək çatışmazlığının müalicəsi\nVarikoz damarları ilə Apple sirkə sirkə


Bu bitkilər oksigen bombasıdır! Burada evinizdə olması lazım olan ən yaxşı bitkilərdən 6 tanesi var. - Ev və evlər üçün - 2021\nBu bitkilər oksigen bombasıdır! Burada evinizdə olması lazım olan ən yaxşı 6 bitki var\nEvimizi dekorasiya etmək, mebel və dekorativ elementləri satın almaq, biz evimizdəki hava keyfiyyətinin yaxşılaşa bilməyəcəyini düşünmürəm.\nBütün yeni paltarlarımızı ayırmağa qadir olan müxtəlif maddələrdən ötəri. Elektrikli alətlər, laminat, linoleum və hətta adi kağız peçetələr, evimizdə havaya toxunan formaldehidə iz ola bilər.\nYaşıl otaqlı ev heyvanlarımız hava keyfiyyəti üçün mübarizə aparacaqlar. Bir çox bitki evdə havanı təmizləmək, toz, tüstü və sağlamlıq üçün təhlükəli olan digər zərrəciklər və ağır birləşmələri toplamaq imkanına malikdir.\nEvinizdə olması lazım olan ən yaxşı 6 bitki var:\nAloe vera - Bu bitki sizin evinizdə oksigen səviyyəsinin artırılması üçün böyükdür. Həmçinin karbon dioksid, karbon monoksit və formaldehidin udulur. Bir aloe, doqquz bioloji hava təmizləyicisinin əldə edə biləcəyini əldə edə bilər.\nFicus - Bu bitki qorumaq üçün çox asandır, çünki çoxlu işıqa ehtiyac yoxdur. Formaldehid hava təmizlənməsinə gəldikdə təsirli olur. Lakin kiçik uşaqlar və ya ev heyvanlarınız varsa, ehtiyatlı olun, çünki yarpaqlar zəhərli ola bilər.\nIvy (Hedera Helix) - hər kəs mütləq bu bitkini öz evində olmalıdır. Altı saat ərzində havada toksinlərin 60% -i qaldırılır.\nXlorofitum - Bu bitki minimal işıq ilə fotosintez etmək qabiliyyətinə malikdir. Bu, formaldehid, stiren və karbon monoksit kimi benzindən, həmçinin benzindən havaya toksinləri mükəmməl absorbe edir. Bir bitki 200 kvadrat metrlik ərazidə havanı səmərəli təmizləyir.\nSansavier - bu bitki demək olar ki, mürəkkəb deyil və evdə olması üçün böyükdür. Bu, çox sabitdir və fotosintez üçün çox az işıq tələb edir. Bundan başqa toksinləri aradan qaldırır, yataq otağı üçün böyükdür, çünki gecə oksigen istehsal edir.\nSpathiphyllum - Kimyəvi toksinləri havadan təmizləmək üçün idealdır. Bu bitki havada formaldehidə, həmçinin trikloretilenə süzülür.\nNASA deyir ki, bu zavodların 15 və 18 arasında 500 kvadratmetr ərazidə olması lazımdır. 3-dən 4-ə qədər bitki 80 kvadrat metr üçün kifayətdir. Onlardan birini yataq otağına qoymağı unutmayın.\nVideonu izləyin: NOOBS PLAY Mobile Legends LIVE (Iyun 2021).\nYalnız kumaşın qalıqlarından hansı gözəlliyi edə biləcəyini görə bilərsiniz.\nMətbəxdə balkonlu 30 ədəd dizaynlı pərdə nümunəsi\nÖz əlinizlə yataq etmək asan yol. Hətta qızlar bunu edə bilərlər\nFikir mini bağ - təbiətin canlı bir küncü, burada hər şeydən xilas ola bilərsiniz\nİşıqlandırılmış dekorasiya edilmiş aynalar - qəbulu möhtəşəm bir əlavə\nElegant trikotaj klapan - qarderobun özünə qoşulması\nIdeal yubka uzunluğunu hesablamaq üçün sadə bir formula.\nKiçik əşyaların öz əlləri ilə saxlanması üçün dekorativ qutular\nCopyright 2021 \_ Öz əlləri - İşinizi paylaşın! \_ Bu bitkilər oksigen bombasıdır! Burada evinizdə olması lazım olan ən yaxşı 6 bitki var


Asəf Quliyev: “Hərbi-vətənpərvərlik mövzusu yumşaq desək bir o qədər də populyar deyil” 1905.az\nAsəf Quliyev: “Hərbi-vətənpərvərlik mövzusu yumşaq desək bir o qədər də populyar deyil”\n1905.az portalının bu dəfəki müsahibi hərbi-vətənpərvərlik mövzusunda ixtisaslaşan jurnalist Asəf Quliyevdir\n– Bilmək olarmı, jurnalist Asəf Quliyevin karyerasının əsas mərhələləri hansılardır?–\nƏslində mənim jurnalistikaya gəlişim bir qədər qəribə oldu. Təsadüf məni 1995-ci ildə“7 gün” qəzetinə gətirdi. Və baş redaktor Emin Eminbəyli jurnalistikada heç bir təcrübəm olmasa da məni müxbir kimi işə götürdü. Daha sonra elə həmin qəzetdə şöbə müdiri və nəhayət redaktor oldum.\n2001-ci ildə özümü televiziyada sınamaq qərarına gəldim. Telejurnalistikada məsuliyyətli bir işin qulpundan yapışdım. Müəllif proqramı hazırlamaq iddiam vardı. Space TV-nin prezidenti mənim haqqımda qərar verməyi hamımızın yaxşı tanıdığı Mehriban Ələkbərzadəyə həvalə elədi. O da mənə inandı və şans verdi. Daha doğrusu təklif elədiyim hərbi-vətənpərvərlik mövzusunda olan ssenarilər onun diqqətini cəlb elədi. Doğrudur ilk vaxtlar televiziyanın bilmədiyim çox reallıqları ilə qarşılaşdım. Amma zaman-zaman məni əhatə edən peşəkarlardan öyrəndim.\nDaha sonra “GÜN səhər” qəzetinə dəvət olundum. Burada informasiya xidmətinə rəhbərlik etdim. Növbəti dəvət isə AzTV-dən oldu. Hərbi-vətənpərvərlik proqramı “Hərbçilərimiz” ərsəyə gəldi. Və daha sonra onun bazasında bir az da geniş formatda “Azərbaycan Respublikasına xidmət edirəm” proqramı hazırlandı.\nSon bir neçə il müstəqil jurnalist araşdırmaları ilə məşğul oldum. Hazırda bir vaxtlar populyar qəzetlərdən biri olmuş “Bu gün” qəzetinin internet versiyasının, yəni “Bugun.az” saytının redaktoru kimi fəaliyyət göstərirəm. Bundan başqa həm də “Müstəqil Jurnalistlərə Texniki və Hüquqi Yardım” İctimai Birliyini sədriyəm.\n– Jurnalist araşdırmaları ilə məşğul olduğunuzu dediniz. Əsasən hansı mövzularda idi araşdırmalarınız?\n– Hərbi-vətənpərvərlik mövzusunda.\n– Hərbi vətənpərvərlik mövzusunda TV proqramlarımız da var, onların tamaşaçıları da az olmamalıdır. Bu proqramlar barədə nə deyə bilərsiniz? Sizin sahənizdir deyə soruşuram.\n– Bu məsələdə bir az məni qane etməyən məqamlar var. Ümumiyyətlə hərbi-vətənpərvərlik mövzusu yumşaq desək bir o qədər də populyar deyil. Görünür bunun nəticəsidir ki, Azərbaycanda fəaliyyət göstərən özəl telekanallardan ancaq birində daimi hərbi-vətənpərvərlik proqramı var. Dövlətin maliyyələşdirdiyi televiziyalarda isə həftəlik 168 saat efirin ən çoxu cəmi 1 saatı daimi hərbi vətənpərvərlik proqramına həsr olunur. Əlbəttə ki, müharibə şəraitində yaşayan bir ölkə üçün bunu sevindirici göstərici hesab etmək olmaz. Hərbi vətənpərvərlik mövzusu bir də bizim yadımıza ərazilərimizin işğal tarixlərində düşür. Bu isə çox xoşagəlməz bir məqamdır. İnsanlarda pessimizm yaradır.\nHərbi vətənpərvərlik mövzusunun mühüm komponenti olan sırf hərbi mövzuların işıqlandırılmasında da problemlər var. Peşəkar hərbi jurnalistlər barmaqla sayılan qədərdir. Və olanların da çoxu hərbi jurnalistika ilə məşğul olmur.\n– Ermənilərin hərbi vətənpərvərlik mövzulu media işlərindən xəbəriniz varmı? Onlarda da olmamış olmaz belə proqramlar.\n– Təbii ki, belə proqramlar ermənilərdə də var. Açığı deyim ki, onlarda situasiya çox da fərqli deyil. Etiraf edim ki, belə proqramlar erməni dilində olduğundan məğzi barədə nəsə deməyə çətinlik çəkirəm. Amma görüntü baxımından bir o qədər də fərqlənmir. Biz yanaşmanı dəyişsək kəmiyyətdə də, keyfiyyətdə də onları üstələyə bilərik.\n– Söhbətimizin əvvəlində jurnalist karyeranızın mərhələlərindən danışdıq. İndi də gələcək planlardan danışaq. Sizin planlardan.\n– Dediyim kimi hazırda “Bugun.az” saytının redaktoruyam. Sayt cəmi 6 aydır ki, fəaliyyət göstərir. Amma məhdud qüvvə ilə müəyyən auditoriya toplaya bilmişik. İndi məqsədimiz saytın Azərbaycan media mühitinin söz sahiblərindən birinə çevirməkdir. Bundan başqa mənim öz araşdırmalarım da var. Qarabağ müharibəsinin aktiv fazasının müəyyən qaranlıq məqamları var ki, bir jurnalist kimi məni həmişə cəlb edib. Bundan başqa hazırda danışıqlar gedir və bu da jurnalist yaradıcılığı üçün kifayət qədər maraqlı mövzular deməkdir.\n– 1905.az portalına tövsiyyələrinizi bilmək çox maraqlı olardı bizim üçün.\n– Əvvəla sizə uğurlar arzulayıram. Nədənsə 1905 deyəndə ilk yadıma düşən kəlmə “atan kazaklardır” oldu. Dahi Cəfər Cabbarlının “1905-ci ildə” dramı çox böyük əsərdi. Cəfər Cabbarlı bu əsəri yazdı. O kimin haqqında nə yazdığını bilirdi. Amma təəssüf ki, indi çoxları qarşıda kimin olduğunu bilmədən mülahizələr yürüdür. Əlbəttə ki, bu əsasən gənclərə aiddir. Mən son vaxtlar iki qütbə bölünən gəncliyimizi görürəm. Bir qütb deyir ki, barışaq, digər qütb deyir ki, ancaq müharibə. Və heç bir qütb qarşısında kimin dayandığını və onun arxasında kimlərin, hansı məqsədlərin durduğunu dərk etmədən bunu deyir. Mən çox arzulayardım ki, 1905.az gənclərə düzgün yol göstərən mayak olsun. Və əminəm ki, kollektivinizin peşəkarlığı buna imkan verəcək. İndi Azərbaycanın Qarabağla bağlı konkret məqsədi hamıya bəllidir – ərazi bütüvlüyümüz təmin olunmalıdır. Bunun necə həyata keçirilməsi müəyyən suallar yaradır. Azərbaycanın hazırda taktiki addımı Ermənistanın iqtisadi təcrid vəziyyətinə salmaqdır. Təəssüf ki, bu siyasətin mahiyyəti çoxları üçün aydın deyil. Bu sahədə görüləsi işlər çoxdur. Ona görə də hələ portalınızın görüləsi işləri çoxdur.\n– Minnətdaram Sizə.


28 yaşlı qadının gözündən çıxanlar ŞOK ETDİ - FOTOLAR - son xeberler\nGözü ağrıdığı üçün həkimə gedən qadının gözündən çıxanlar onu dəhşətə gətirib.\nBiG.AZ BBC-yə istinadən xəbər verir ki, Çinin Tayvan şəhərində gənc bir qadın qohumlarının məzarını təmizləmək üçün məzarlığa gedib. Bundan sonra gözündə ağrılar başlayıb. Getdikcə gözü şişən qadın dözülməz ağrılar səbəbindən həkimə müraciət edib.\nMüayinə zamanı məlum olub ki, qadının gözündə 4 ədəd tər arısının yaşadığı məlum olub. Həkim heç vaxt belə bir hadisə ilə rastlaşmadığını bildirib.\nHəkim bildirib ki, tər arıları insanın göz suyu ilə qidalandığı üçün gözdə yaşamaqda\n28 yaşlı qadının gözündəki tər arılar əməliyyat vasitəsi ilə çıxarılıb və hazırda vəziyyəti yaxşılaşmağa doğru gedir.\nDünyada Baxılıb: 1592 Tarix: 26 iyun 2019


Qanın laxtalanması və trombun əmələ gəlməsi » İmmunitet.az xəsətəliklərlə mübarizə aparan tibbi portal\nBaxış sayı: 4 925\nSağlam insanda fəaliyyət göstərən trombositar – damar sistemi və koaqulasyon hemostaz damar divarının tamlığını təmin edir. Normalda kiçik damarlar zədələnəndə, qanaxma 1 – 2 dəqiqəyə dayanır. Bu əsasən trombasitlərin çökməsi və aqreqasiyası, az dərəcədə isə damarların spazmı hesabına baş verir. Bu prosesdə aparıcı rolu qan damarı divarının zədələnməsi, subendoteliail toxuma strukturunun, xüsusilə kollagenin aşılanması oynayır. Kollagenin və subendotelin tərkibində olan Villebrand faktorunun təsiri altında trombositlərin cəld aktivləşməsi baş verir. Bu zaman trombositlər öz formasının dəyişir, şişir, tikanabənzər çıxıntı əmələ gətirir, yaranın kənarında birləşdirici toxuma lifinə yapışır. Zədələnmiş damar divarının subendotelinə trombositlərin çökməsi damar trombohemostazının başlanğıc mərhələsi hesab olunur.\n– trombögen amillər\n– irsi faktorlar\n– qanın laxtalanma sisteminin pozulması.\n– ürək ritminin pozulması\n– qəfləti ölüm.\n"Qanın laxtalanması və trombun əmələ gəlməsi" haqqında müzakirə


2021-08-13 08:57:56 318\nÜmumdünya mülki aviasiyasının miqyasını nəzərə alaraq hava limanının beynəlxalq kodunun dəyişdirilməsi uzun müddət davam edən, kifayət qədər mürəkkəb prosesdir. Belə ki, hava limanlarının üçhərfli kodları daimi əsaslarla verilir və qısa müddət ərzində dəyişdirilə bilməz.\nBütün hüquqi prosedurlar yerinə yetirildikdən sonra, IATA-nın 763 nömrəli Qətnaməsinə uyğun olaraq Azərbaycanın ikinci ən böyük hava limanının yeni kodu Gəncə şəhərinin adı ilə - “GNJ” adlandırılacaq. Hava limanının əvvəlki kodu isə “KVD” - köhnə toponimlə - Kirovabad adı ilə bağlı idi. Şəhər 1935-ci ildən 1989-cu ilədək belə adlanırdı.\nBu dəyişiklik rəsmi şəkildə cari il sentyabr ayının 10-da bütün aviabilet təxsisi sistemlərində qüvvəyə minəcək. Yeni hava limanı kodu o cümlədən biletlərdə, baqaj birkalarında, informasiya tablolarında göstəriləcək.\nBu gün Azərbaycanda - Bakıda (GYD), Gəncədə (GNJ), Naxçıvanda (NAJ), Qəbələdə (GBB), Lənkəranda (LLK) və Zaqatalada (ZTU) altı beynəlxalq hava limanı fəaliyyət göstərir. Həmçinin Abşeron rayonunun Zabrat qəsəbəsində ASG Helicopter Services helikopter aviaşirkətinin bazası (ZXT) yerləşir.\nHazırda Füzulidə beynəlxalq hava limanının (FZL) tikintisi davam etdirilir və yaxın zamanlarda açılışı nəzərdə tutulub. Qarabağın azad edilmiş ərazilərində - Azərbaycanın Laçın və Zəngilan rayonlarında daha iki hava limanı tikiləcək.


Genclik Mall-da Mövsüm Arası Endirimleri Qaçırmayın!\nMəşhur Kanada brendi Call It Spring xüsusən gənclər üzərində fokuslanan kolleksiyalarına endirim elan edir.\nKolleksiyaları ilin ən son trendlərindən ilhamlanan Charles & Keith-in endirimlərindən yararlanaraq daha sərfəli qiymətə dəbli qala bilərsiniz.\nBunlarla yanaşı, xanımların sevimli brendləri La Senza və La Vie En Rose alt geyimlərinə xüsusi endirim təklif edir.\nDünyaca məşhur brendlərin endirimləri 30%-dən başlayır. Gənclik Mall-a gəlin, xüsusi təkliflərdən yararlanaraq dəbli seçiminizi edin.


2018-ci ildə Şuşada ermənilərlə yeyib-içdi və... - Cəbrayıl sakininin kimliyini sosial şəbəkədə açıqlayan tibb işçisinin həbsi tələb olunur » GundemXeber İnformasiya Portalı\nGundemxeber.biz » Ölkə » Cəmiyyət » 2018-ci ildə Şuşada ermənilərlə yeyib-içdi və... - Cəbrayıl sakininin kimliyini sosial şəbəkədə açıqlayan tibb işçisinin həbsi tələb olunur\nTarix: 20-11-2020, 14:33 Bölmə :Cəmiyyət Baxış: 36\nSentyabrın əvvəlində “Hürriyyət” qəzetində “Azərbaycan vətəndaşı Şuşaya necə gedib?” sərlövhəli yazı dərc etmişdik. Qeyd etmişdik ki, Şuşa şəhəri ermənilərin işğalı altında olan ərəfədə, təxminən 2018-ci ildə “İsa bulağı”nda kabab, araq sifariş edən azərbaycanlının - Cəbrayıl rayonunun Qumlaq qəsəbəsindən olan Babayev Ceyhun Ayaz oğlunun kimliyini açıqlayan 1976-cı il martın 10-da Bakı şəhərində anadan olan, tibb işçisi Hacıyeva Gülnarə Zakir qızı təhdid olunur...\nXatırladaq ki, 2019-cu il, iyun ayının sonunda “Youtube”-da ermənilərin işğal etdiyi Şuşada azərbaycanlıların yeyib-içdiyi haqda görüntülər yayılıb. “İsa bulağı” adlanan ərazidə çəkilən görüntülər internetə “İyun, 2019, bizim günlər” sərlövhəsi ilə yerləşdirilib. Həmin vaxt bu video sosial şəbəkələrdə geniş müzakirə mövzusuna çevrilsə də, Şuşada yeyib-içən azərbaycanlıların kimliyi açıqlanmayıb.\nNəhayət, bu videodan bir neçə ay sonra xəbərdar olan Gülnarə Hacıyeva “İsa bulağında” erməni ofisiantlara kabab və araq sifariş edən azərbaycanlılardan birini tanıyır. Çəkiliş aparan şəxsin üzü görünməsə də, G.Hacıyeva danışığından və səsindən onun övladlarının atası, keçmiş həyat yoldaşı Babayev Ceyhun Ayaz oğlu olduğunu müəyyən edir. Bu haqda internetə yerləşdirilən videonun altından rəy yazdıqdan sonra, xanım tibb işçisi C.Bayramov tərədindən təhdid olunub, daha sonra isə onun barəsində xüsusi ittiham qaydasında məhkəmə iddiası qaldırılıb.\nG.Hacıyeva ilə söhbətimizdə məhkəmə prosesinin gedişi ilə maraqlandıq.\n- Gülnarə xanım, sizin iddianızdan fərqli olaraq, iddiaçı tərəf şərəf və ləyaqətinin alçaldıldığını, işgüzar nüfuzuna zərər vurulduğunu bildirir. Məhkəmə ekspertizasının bu haqda rəyi necə oldu?\n- İlk öncə onu deyim ki, Suraxanı Rayon Məhkəməsinin hakimi Ceyhun Qədimov bu işə şəxsi münasibətdə olan problem kimi baxır. Guya, mən durduğum yerdə kimisə təhqir etmişəm, şərəf-ləyaqətini alçaltmışam. Mənə bir vətəndaş kimi maraqlıdır ki, bu insan hələ 2018-ci ildə Şuşaya hansı yollarla gedib çıxıb. Babayev Ceyhun bizə düşmən olan xalqla görüşüb, necə Azərbaycana gələrək, sərbəst gəzə bilir? Bu insan işğal altında olan torpaqlarımıza hansı pasportla gedib?\nKeçən dəfə, noyabrın 10-dan əvvəlki məhkəmə prosesində vəkilimlə bir yerdə tələb etdik ki, o insan Azərbaycan pasportunu təqdim etsin. Pasport prosesə gəlib çıxmadı. Nə də noyabrın 10-da baş tutan prosesdə heç üstünü belə vurmadı ki, ondan pasportunu təqdim etmək tələb olunub. Çox istərdim ki, o insanın hansı dövlətlərin vətəndaşı olduğu aydınlaşsın. Mənim məlumatıma görə, bizim ölkədə ikili vətəndaşlıq qadağandır. Hətta buna görə cinayət işi açılır. Azərbaycan vətəndaşı başqa dövlətin də vətəndaşı olduğu halda Dövlət Miqrasiya İdarəsinə mütləq bildirməlidir. Həmçinin, bu insan gözümüzün önündə sosial şəbəkədə videosu olduğu və hamının bunu gördüyü halda heç bir dövlət qurumu buna reaksiya vermir ki, Azərbaycan vətəndaşı hansı yollarla Şuşaya gedib-gələ bilib. Videoda açıq-aydın iki erməni ilə görüşməsi əks olunur, bir nəfərin də üzü görünür. Belə bir nüansa da diqqət etdim ki, bu insan videoda özünü çəkmir. Amma yaxşı ki, özü şərh edir. Onun videodakı şərhləri sayəsində mən bu adamın səsini tanıdım. Amma çalışır ki, yanındakı insanın üzünü qeydə alsın. Bir adamın simasını videoda çəkib göstərir. Bizim DİN, DTX həmin insanın yanında olanı da tanımadı? Axı, o da azərbaycan dilində danışır və danışan adamın üzü videoda göstərilir.\n- Siz nəyə əsasən belə hesab edirsiniz ki, hakim bu işə qərəzli yanaşır? Sırf pasport məsələsinə görə, yoxsa...\n- Yox, təkcə pasport məsələsi deyil. Vəsadət qaldırdıq ki, səs yazısı ekspertiza olunsun. Tonoskopik ekspertiza keçirilsin. Hakim Ceyhun Qədimov vəsadəti kənara qoydu, bildirdi ki, baxılacaq. Və mənə sual verdi ki, sizin əlinizdə bu insana aid səs yazısı var? Dedi ki, mən bu səsi identifikasiya üçün yollayanda əlimdə səs yazısı olmalıdır, mən onu könüllü şəkildə yollaya bilmərəm, buna görə əlimizdə onun səs yazısı olmalıdır. Mən o vaxt hakimə dedim ki, yoxdur. Heç ağlıma da gəlmədi ki, bu insanı danışdırıb, səsini yazım.\nAmma sentyabrın 13-də bu adam zəng vuranda, onun səsini yazdım. Odur ki, indi bu işin araşdırılmasını mən dövlətdən tələb edirəm. Çünki bu işin araşdırılması birbaşa dövlətə aid olan məsələdir. Dövlətin vətəndaşı özbaşına deyil ki, işğal olunmuş torpaqda düşmənlərlə görüşsün, danışsın, biznes əlaqəsi qursun, qohumluq əlaqəsi qursun, getsin, gəlsin. Bu düzgün deyil, cinayətdir. Bu cinayətin üstünü bağlamaq üçün mən niyə alət olmalıyam? Çünki göz yummamışam, sakit durmamışam. İnsanlar haqlı olaraq söyür, mən də açıq-aydın yazmışam ki, bu nə nazir balasıdır, nə nazirdir, filankəsov filankəsdir, yəni Babayev Ceyhun Ayaz oğludur. Bir də qeyd etmişəm ki, saxta veterandır, saxta Qarabağ əlilidir.\n-Sonra qeydə aldığlnız səs yazısını məhkəməyə təqdim etmədiniz?\n- Noyabrın 10-da baş tutan məhkəmə prosesində dövlət tərəfindən təyin olunmuş vəkilim Teymur Qasımov dedi ki, bizim vəsadətimiz var, səs ekspertizası olunsun. Hakim sual verdi ki, siz bununla nə əldə edəcəksiniz? Vəkil haqlı olaraq cavab verdi ki, bununla da işə xitam verilməlidir. Çünki cavabdehin cinayəti yoxdur, o cinayətlə ittiham oluna bilməz. Orada cinayət faktı ləğv olunur.\nMəhkəməyəbu səsi təqdim etmişəm. Səs identifikasiya olunmalıdır. Hakim qarşı tərəfin vəkilinə dedi ki, sizdə videonun çəkildiyi cihaz var? Əlbəttə ki, qarşı tərəfin vəkili nümayəndə kimi dedi xeyr, bizdə belə bir şey yoxdur, olmayıb da. Mən dedim ki, möhtərəm hakim, keçən dəfə siz vəsadətə baxılmamış kimi onu kənara qoydunuz. Dediniz ki, əlinzdə bu insana aid səs yazısı varmı? Bu insan ekspertizaya könüllü getməlidir, getmir, mənim əlimdə bir nümunə olmalıdır. Siz mənə nümunə təqdim etməlisiniz, mən onu yollamalıyam məhkəmə ekspertizasına. Sentyabrın 13-də bu insan zəng vurub, oğlumla danışdı. Bu zaman oğlum mikrafonu açdı, mən onun səsini öz telefonuma yazdım. Səsi dəftərxanaya vəsadət kimi təqdim etdim.\n- Niyə məhz dəftərxanaya?\n- Çünki sentyabrın 13-ü vəsadət təmin olunmamışdı. Həmin günki məhkəmə təxirə düşdü. Dedilər ki, sizin məhkumluğunuz haqda DİN-ə sorğu yollayırıq, ona görə bu gün məhkəməni təxirə salırıq. Məhkəmədən 5-10 dəqiqə qabaq mənə zəng vuruldu. Səbəbi yerində bilmək istədim ki, niyə təxirə salınır, bir gün əvvəl deyil, məhkəmədən 10 dəqiqə əvvəl hakimin katibi mənə zəng vurur, bildirir. Katibin məsləhəti ilə biz vəsadəti təqdim etdik. Nə baxılmayıb, nə də rədd olunub. Kənarda qalıb ki, səs nümunəsi yoxdur. Biz də səs nümunəsi təqdim etdik, qəbul olundu. Noyabrın 10-u hakim görəndə ki, işin içində səs yazısı da var, bundan sonra birtərəfli mövqe göstərdi. Hakim faktiki olaraq prosesdə iddiaçının vəkili kimi çıxış etdi. Bildirdi ki, vəsadət təmin olunmayacaq, ona görə ki, video çəkilən cihaz yoxdur. Vəsadətin təmin olunması üçün heç bir problem yox idi. Bu şəxsən mənə aid olan problem deyil. Hakimin özü də bunda maraqlı olmaldır ki, bu insan oralara necə gedib-gəlir. Bu hadisə müharibə bitəndən sonra olmayıb. Bir-iki il öncə olan hadisədir.\n-Gülnarə xanım, sualıma cavab vermədiniz, ekspertizanın rəyi necə oldu? Siz həqiqətən təhqirə yol vermisiniz?\n- Ekspertizanın rəyi belədir ki, heç bir şərəf-ləyaqətin alçaldılması faktı yoxdur. Orada mən nə söyüş yazmışam, nə təhqir yazmışam. Yazılarım açıq-aydın orada durur. İş materialının içində də var. Odur ki, 147.2-ci maddə ləğv olunmalıdır. 148-ci maddəyə görə, guya nüfuzunu alçaltmışam. “Nüfuz alçaltmaq” da ondan ibarətdir: iki kəlimə söz yazmışam ki, bu insan saxta Qarabağ əlilidir, saxta veterandır.\n- Bu haqda əlinizdə faktlar var?\n- 1998-ci ildən tanıdığım insandır. Çalışdığım xəstəxanada xəstəmiz olub. Bu insanın bədənində heç bir güllə, qəlpə yarası olmayıb. Bu insanın saxta əlilliyi olmasını mən heç bilmirdim də. Aliment məsələsinə görə sorğu verəndə Nərimanov rayonu icra məmuru müəyyənləşdirdi ki, oradan da aliment tutulmalıdır. Mən bu zaman bildim.\nSaxta veteranlığna gəlincə, bu insanın özü mənə deyib ki, veteran vəsiqəmi 200 AZN-ə almışam. Heç bir döyüşçü onu tanımır. Döyüşçülər deyirlər ki, biz bu insanı tanımırıq, harada döyüşüb, yerin altında döyüşüb?\n-Növbəti məhkəmə prosesi nə vaxta təyin olunub?\n-Noyabrın 24-də, saat 12:00-da keçirilməlidir. Hakim demişdi ki, Azəzrbaycan pasportunu təqdim etsin. Pasport gəlib çıxmadı. Çünki mən tələb etdim ki, bu adam Azərbaycan vətəndaşı kimi hansı pasportla gedib gəlib. Şuşa Azərbaycan torpağıdır. İşğalda olan vaxt hansı dövlətin ərazisindən ora gedib-gəlib?\n-Bir halda ki, sizin vəkilinizin də dediyi kimi ekspertizaya səsin göndərilməsi və oradan cavab alınması sizə qarşı ittihamları ortadan qaldırır, onu şəxsi qaydada etmək mümkün deyil?\n- Əlbəttə, mümkündür. Açıb informasiyalarla maraqlanıram. Təəssüf ki, Azərbaycanda müstəqil ekspertizalar yoxdur. Doğrudur, prezidentin 2019-cu ildən qərarı var ki, müstəqil ekspetizalar yaradılsın. Amma bizdə müstəqil ekspertlər yoxdur. Vəsadətlər ancaq hakimilərin verdiyi qərarla icra olunur. Düşünürəm ki, əgər hakim işə ədalətli baxmaq fikrindədirsə, kimlərsə ona zənglə, hörmətlə nələrsə etmirsə, o mütləq ekspertizada ilə bağlı vəsadəti təmin etməlidir. Çünki bu məsələdə düyünün açılması yalnız vəsadətin təmin olunması ilə mümkündür.\n- “Hakimin başqa fikri yoxdursa” deyirsiniz. Hakimin nə fikri ola bilər? Düşünürsünüz ki, sizin haqqınızda həbs qərarı da verə bilər?\n-Bəli, həbs qərarı verməsə belə... Qarşı tərəf 8-9 ayda məni hədələrlə susdurmağı bacarmadı ki, gəl razılaşaq.\n-Nə razılaşma ola bilər ki... Sizə təkliflər gəlir?\n-Bəli, mənə də maraqlıdır ki, nədən söhbət gedə bilər. Məni tanıyanlar nə qədər düzgün, prinsipial olduğumu bilir, hətta buna görə bəziləri çəkinir. Yəni orada heç bir razılaşma ola bilməz. Mənim yaxınlarımı işə qatmaqla, yaxınlarımla görüşüb demək ki, bizi görüşdürün, oturub danışaq... “Biz” deyə bir şey yoxdur. Mən bu insanla heç bir danışığa getmək fikrində deyiləm. İlk gündən ona Watsap-la yazdığım bir sual da bu oldu ki, sən orada nə gəzirsən?\n-Aydındır. Deyirsiz ki, hakim qərəzlidir. Birtərəfli qaydada iş aparır...\n-Mən bunu prosesdən görürəm.\n-Bu qərəz hardan qaynaqlana bilər? Onun bu işdə nə kimi marağı ola bilər?\n-Hakim daha yaxşı bilir ki, marağı nədir. Bu məhkəmədir, məhkəmənin də qaydası var. Linqvistik ekspertiza təyin olundusa, fonoskopik ekspertizanın təyin olunmasında problem nə idi? Bu məsələnin üstü açılqandan sonra mənim barəmdə açılan işə xitam verilir. Və məhkəmə Baş Prokurorluğa ərizə verməlidir ki, bu insan həbs olunsun. Qarşı tərəf də əlindən gələni edir ki, bu iş olmasın.\n-Siz qaldırdığınız vəsadətlərdə məqsədiniz nədir? Özünüzü müdafiə etməyi, yoxsa qarşı tərəfin ifşa olunmasını istəyirsiniz?\n-Mən özümü müdafiə etmirəm. Haqlı olduğumu bilirəm. Özümü müdafiə edəcək heç bir şey etməmişəm. Kimlərsə kimlərəsə yaxşı oğlan deyir. Mən yaxşı oğlan demirəm. Mən deyirəm ki, filankəs Şuşada olub. Olmayıbsa, sübuta yetirsin ki, olmayıb. Mən onun yerinə olsaydım, özüm ekspertizaya gedərdim ki, yoxlayın, baxın, bu mən deyiləm. Canfəşanlıq edirlər ki, səs ekspertizası olunmasın. Niyə olunmasın?/Hurriyyet.org/\nErmənilərin Şuşada "andiçmə mərasimi" keçirdiyi ...\nAzərbaycanlılar İsa bulağında yeyib-içdilər? – ...\nErmənilərin Ağdərəni boşaltdığını sübut edən ...\nErmənilərin girov götürdüyü şəxsin Cəbrayılda ...\nAzərbaycan xalçaları Şuşada turistlərə erməni ...


Azərbaycan iqtisadi, sosial, siyasi və mədəni inkişafının tarixi dönüş mərhələsini yaşamaqdadır. Prezident İlham Əliyevin rəhbərliyi ilə həyata keçirilən məqsədyönlü sosial-iqtisadi islahatların nəticəsidir ki, son 18 ildə ölkəmiz dinamik inkişaf edir. Makroiqtisadi sabitliyin qorunması, inflyasiyanın birrəqəmli səviyyədə saxlanılması, valyuta ehtiyatlarının artırılması, bank sektorunun beynəlxalq standartlara uyğunlaşdırılması sayəsində iqtisadiyyatımızın dayanıqlılığı təmin edilib. Görülən işlərin, həyata keçirilən tədbirlərin nəticəsidir ki, ötən 18 ildə ölkə iqtisadiyyatının həcmi 3 dəfədən çox böyüyüb, yoxsulluğun səviyyəsi əhəmiyyətli dərəcədə azalıb.\nStatistikaya görə, ölkə iqtisadiyyatında ötən ilin 11 ayında 5,3 faiz, qeyri-neft iqtisadiyyatında isə 6,4 faiz artım qeydə alınıb. Sənaye istehsalı artım 5,5 faiz, sənayenin qeyri-neft sektorunda artım 20,7 faiz təşkil edib. Azərbaycanın valyuta ehtiyatları 2,2 milyard dollar artıb. Respublikanın ticarət əlaqələrinin müsbət saldosu 9,4 milyard dollar təşkil edir ki, ölkənin xarici dövlət borcu azalmasına müsbət təsirini göstərib.\n2021-ci il bir çox mühüm və əlamətdar hadisələrlə də yadda qaldı. Təbii ki, ən yaddaqalan hadisə Azərbaycanın öz ərazi bütövlüyünü bərpa etməsinin, yəni, Zəfərimizin ildönümünün qeyd olunması idi. Dünya Azərbaycanın Cənubi Qafqazda yaratdığı yeni reallıqları qəbul etməyə məcbur oldu, halbuki, münaqişə və müharibədən əvvəl bu barədə danışmaq mümkünsüz idi. Azərbaycan Prezidenti İlham Əliyevin Dünya Azərbaycanlılarının Həmrəyliyi Günü və Yeni il münasibətilə xalqa müraciətində vurğuladığı kimi, bütün dünya İkinci Qarabağ müharibəsinin nəticələrini qəbul etdi. “Hesab edirəm ki, müharibədən sonra cərəyan edən proseslər bizim haqlı olduğumuzu bütün dünyaya bir daha sübut etdi. Bunun çox böyük əhəmiyyəti var. Çünki İkinci Qarabağ müharibəsi dövründə bizə qarşı əsassız ittihamlar səsləndirilirdi”, - söyləyən dövlətimizin başçısı qeyd etdi ki, bu əsassız ittihamların heç birinin real təsdiqi olmadı və müharibədən sonrakı dövr bunu bir daha göstərdi.\nOna görə də müharibə reallıqlarını, müharibədən sonrakı reallıqları qəbul etdirmək siyasi baxımdan çox önəmli hadisə kimi sayıla bilər.\nMəşhur fransız politoloqu Jan Blondelin qeyd edirdi ki, müasir siyasi liderlər öz ölkələrinin daimi inkişafı siyasətini reallaşdırmaq barədə götür-qoy etməməlidirlər. Onlar ancaq belə siyasət aparmalıdırlar, əks halda, məğlubiyyətə düçar olacaqlar. Azərbaycan Prezidenti İlham Əliyev məhz o liderlərdəndir ki, öz ölkəsinin dayanıqlı və davamlı inkişafı yolunda heç bir maneədən və təzyiqdən qorxmur.\nZəfərimizdən dərhal sonra işğaldan azad edilmiş bütün torpaqlarda bərpa və quruculuq işlərinə start verildi və qısa zaman kəsiyində Füzuli Beynəlxalq Hava Limanı, Zəfər yolu istifadəyə verildi. Hazırda 30 ilə yaxın düşmən əsarətində qalan və erməni vandalizmindən əziyyət çəkən Azərbaycan torpaqlarında nəhəng infrastruktur layihələri uğurla davam etdirilir.\nİqtisadiyyatın dinamik inkişafı ölkəmizin bölgələrində də müşahidə olunmaqdadır. Ötən il Azərbaycanın bölgələrinə 47 dəfə səfər edən Prezident İlham Əliyev bu məsələni də daim diqqət mərkəzində saxlayır. Dövlətimizin başçısı ölkə iqtisadiyyatının inkişafı üçün böyük imkanlara malik olan işğaldan azad edilmiş ərazilərə 32 dəfə səfər etməsi, orada aparılan bərpa və quruculuq işləri ilə yaxından maraqlanması təsadüfi deyil. Biz bu ərazilərdə daha iki beynəlxalq aeroportun, ölkəmiz üçün həm strateji, həm də iqtisadi əhəmiyyətə malik olan və Zəngəzur dəhlizinin Horadiz-Ağbənd dəmir yolu xəttinin və digər strateji əhəmiyyətə malik obyektlərin açılışının şahidi olacağıq. Uzun illərdir yurd-yuvalarından didərgin salınmış insanlarımız tezliklə bu torpaqlarda yeni həyata başlayacaqlar. Zəngəzur dəhlizindən söz düşmüşkən, yeni reallıqlar fonunda Azərbaycanın artan iqtisadi gücü onu Cənubi Qafqazın və ətraf regionların iqtisadiyyatlarını dəyişdirməyə qadir böyük layihələrin təşəbbüskarı olmaq imkanı verib. Məhz Zəngəzur dəhlizinin açılması ölkəmizin geoiqtisadi əhəmiyyətini artırmaqla yanaşı, bölgənin, eləcə də türkdilli ölkələrin iqtisadiyyatına da müsbət təsirini göstərəcək. Görülmüş və görülən bütün işlər heç bir ölkədən maddi yardım almadan Azərbaycanın dövlət büdcəsi hesabına aparılır.\nYeni reallıqlar fonunda və gözlənilən böhranlardan qorunmaq üçün daha güclü və qüdrətli olmalıyıq. Bunu hadisələrin dinamik inkişafı tələb edir. Ölkəmizin dayanıqlı inkişafının təmin edilməsinə yönələn “Azərbaycan 2030: sosial-iqtisadi inkişafa dair Milli Prioritetlər” proqramı bu baxımdan mühüm əhəmiyyət kəsb edir. Milli prioritetlər əsasında 2022-2026-cı illəri əhatə edən strategiyanın layihəsi hazırlanaraq təqdim olunub. Proqnozlara görə, 2022-ci ildə ÜDM-in 3,9 faiz, qeyri-neft məhsulları üzrə isə 4 faiz artım gözlənilir. Həmçinin ayrı-ayrı sektorlarda - kənd təsərrüfatında 4 faiz, qeyri-neft sənayesində 8,7 faiz, turizm sektorunda 48,2 faiz, nəqliyyatda 4,5 faiz, informasiya və rabitədə 9,5 faiz kimi bir artım proqnozlaşdırılır. Dörd əsas istiqamət üzrə köklənən yeni inkişaf strategiyası layihəsinin məqsədi ölkə iqtisadiyyatını dərindən şaxələndirməklə iqtisadi artımın sürətini və dayanıqlılığını gücləndirmək, bu şərtlər daxilində daha yuxarı gəlirli dövlətlər qrupuna doğru irəliləməkdir.\nAzərbaycan Prezidenti, Silahlı Qüvvələrin Ali Baş Komandanı İlham Əliyevin dəfələrlə vurğuladığı kimi, ordu quruculuğu bizim üçün ən başlıca və prioritet məsələ olaraq qalmaqdadır. Ölkənin hərbi qüdrətinin artması dövlətin iqtisadi inkişafı ilə birbaşa bağlıdır. Odur ki, son illər Azərbaycan Ordusunda baş verən yeniliklər də məhz dövlətimizin başçısının rəhbərliyi ilə həyata keçirilən islahatlar nəticəsində qazandığımız iqtisadi uğurlara əsaslanır. Dünyanın 50 ən güclü ordusu sırasında yer alan Azərbaycan Silahlı Qüvvələri Müzəffər Ali Baş Komandanın rəhbərliyi ilə 2020-ci ildə tarix yazdı, xalqımızın 200 illik tarixinin gedişini dəyişdirdi, bizə qürurumuzu qaytardı. Bir sözlə, iqtisadi üstünlük, möhkəm ictimai-siyasi və sosial-iqtisadi təməl, hərbi gücümüz möhtəşəm Qələbəmizi təmin etdi. Müharibə dövründə dövlət-xalq-ordu birliyi bizim əsas silahımız oldu. Müasir hərbi texnikalarla, peşəkar kadrlarla təmin və təchiz olunmuş Ordumuz düşmənə elə bir dərs verdi ki, ermənilər bunu bir daha çətin unudar.\nAzərbaycanın siyasi və iqtisadi suverenliyinin təmin edilməsi işğaldan azad edilmiş ərazilərin mövcud iqtisadi potensialından xalqımızın rifahı üçün tam istifadə olunmasına geniş imkanlar yaradır. Müstəqil və suveren Azərbaycan dövləti postpandemiya və postmünaqişə dövründə keyfiyyətcə yeni olan və 2021‒2030-cu illəri əhatə edən strateji mərhələyə daxil olur.\nYeni strateji dövrdə mövcud olan bütün imkanlar hesabına dövlətimizin qüdrətinin daha da artırılması, ordumuzun daha da gücləndirilməsi, vətəndaşların rifahının daha da yaxşılaşdırılması istiqamətində işlər davam etdirilir. Bizi Şuşa ilində Böyük Qayıdış, məskunlaşma, yeni strateji obyektlərin istifadəyə verilməsi gözləyir.


Növbəti “Kütləvi çıxarış” kampaniyasından Gəncə sakinləri faydalanıb - AZƏRTAC – Azərbaycan Dövlət İnformasiya Agentliyi\nNövbəti “Kütləvi çıxarış” kampaniyasından Gəncə sakinləri faydalanıb\nƏmlak Məsələləri Dövlət Komitəsi (ƏMDK) avqustun 10-da Gəncə şəhərində “Kütləvi çıxarış” kampaniyası keçirib.\nKomitədən AZƏRTAC-a bildirilib ki, məkanı dəyişmədən əmlakı sənədləşdirmək mümkündür. Daşınmaz əmlakın qeydiyyatı ilə bağlı xidmətlər vətəndaşlara daha da yaxınlaşır, hətta evlərinə belə gətirilir. Başqa sözlə, daşınmaz əmlakın qeydiyyat prosedurlarını özündə cəmləşdirən mobil ofislər sakinlərin ünvanlarına gedərək onları çıxarış sahibi edir. Bunu reallaşdıran “Kütləvi çıxarış” kampaniyası isə əhatə dairəsini genişləndirməkdədir.\nBudəfəki kampaniya zamanı şəhər əhalisinin aktivliyi müşahidə olunub. Bu sosial kampaniyanın üstünlüklərini eşidən hər kəs mobil ofislərin ətrafına toplaşıblar. Ümumilikdə 200-ə yaxın sakinə xidmət göstərilib. Keçirilən kampaniya nəticəsində 130 sakinə birbaşa yaşadıqları ərazidə əmlaklarına dair çıxarışlar təqdim olunub. Mobil ofislərə müraciət edən 70 sakindən isə öz əmlaklarına dair çıxarış almaq üçün ilkin hüquqmüəyyənedici sənədlər qəbul olunub. Verilən çıxarışlar əsasən fərdi yaşayış evləri, mənzilləri, həyətyanı torpaq sahələrini əhatə edib.\n“Kütləvi çıxarış” kampaniyasının birbaşa ünvanlarda, iş yerlərində keçirilməsinin sosial əhəmiyyəti ilə yanaşı, iqtisadi əhəmiyyəti də var. Ölkə üzrə təhlükəsiz və etibarlı daşınmaz əmlakı olan mülkiyyətçi təbəqəsi formalaşır. Bu isə alqı-satqı, ipoteka əməliyyatlarının daha rahat və operativ təşkilinə imkan verir. Eyni zamanda, digər vətəndaşları da qeydiyyata maraq göstərməyə, öz əmlakını qeydiyyata almağa stimullaşdırır.\nCari il ərzində 15-ə yaxın “Kütləvi çıxarış” kampaniyası keçirilib. Bunlardan 3-ü paytaxtda, qalanı isə regionlarda baş tutub. Bu ilin sonunadək paytaxt və regionlarda mobil ofis xidmətləri, həmçinin “Kütləvi çıxarış” kampaniyası davam etdiriləcək.\nQeyd edək ki, komitənin qeydiyyat xidmətlərini vətəndaşların bilavasitə ünvanına çatdıran “Əmlakını qeydiyyata al və mülkiyyətinə sahib ol” kampaniyası fəaliyyətini davam etdirir. Növbəti “Əmlakını qeydiyyata al və mülkiyyətinə sahib ol” kampaniyası avqustun 13-17-də saat 9:00-dan 17:00-dək Abşeron rayonunun Digah qəsəbəsi, Hüseyn Rəhmanov küçəsi, 13 ünvanında təşkil olunacaq. Digər sosial layihələrdən fərqli olaraq bu kampaniya çərçivəsində ərazi sakinlərinin səyyar qaydada bütün növ daşınmaz əmlak üzrə qeydiyyat xidmətlərindən yararlanmaq imkanı var. Başqa sözlə, kampaniyanın keçirildiyi ərazilərin sakinləri müvafiq arayışların, texniki pasportların alınması üçün, eləcə digər qeydiyyat xidmətlərinin yerinə yetirilməsi ilə bağlı mobil ofislərə müraciət edə bilirlər. İndiyədək kampaniya Abşeron rayonunun Saray, Ceyranbatan qəsəbələrində, Masazır, Məmmədli kəndlərində keçirilib. Ümumilikdə 600-ə yaxın vətəndaş bu sosial layihədən faydalanıb.\nAZERTAG.AZ :Növbəti “Kütləvi çıxarış” kampaniyasından Gəncə sakinləri faydalanıb


Ter-Petrosyandan ETİRAF: "Hər şey bitdi, dünya Qarabağı Azərbaycan ərazisi hesab edir" - VİDEO - Günün Səsi Ter-Petrosyandan ETİRAF: - Günün Səsi\n16 İyun 2021 11:39\nPublika.az xəbər verir ki, sabiq dövlət başçısı bu barədə Ermənistanın İctimai Televiziyasının efirində deyib.\nBütün dünya Qarabağı Azərbaycanın hissəsi hesab edir. O, yalnız ərazisini bərpa etdi, heç kim Azərbaycan ittiham etmədi. Bu dünyanın qanunu belədir. Bizi Dağlıq Qarabağın Azərbaycanın hissəsi olması ilə razılaşmağa məcbur edəcəklər. Artıq heç nə bizdən asılı deyil, hər şey bitdi”, – Levon Ter-Petrosyan qeyd edib. / “Report”\nPrevious Seçkidən sonra güclü toqquşmalar olacaq – Ermənistanda SENSASİYA\nNext Füzulidə yeni su anbarı tikilir – Böyük əkin sahələrini suvarmaq mümkün olacaq\n05 Avqust 2021 09:35


Ekspert: “OPEC-in qərarı olmasaydı, ABŞ hasilatı daha çox artıracaqdı”\n10:00 01.07.2018 (Yenilənib 09:57 01.07.2018)\nİqtisadçı ekspert Natiq Cəfərli deyir ki, OPEC tərəfindən dünya bazarında tələb və təklif balansının pozulmaması üçün belə bir qərarın verilməsi gözlənilən idi\nNatiq Cəfərli: “OPEC əvvəlki qərarı ilə bazarın bir qismini itirməyə başladı”\n“OPEC-in hasilatın artırılması ilə bağlı qərarı gözlənilən idi”. Bunu Sputnik Azərbaycan-a Vyanada Neft İxrac Edən Ölkələr Təşkilatına (OPEC) üzv və qeyri-üzv dövlətlərin nazirlərinin dördüncü görüşündə neft hasilatının sutkada 1 milyon barrel artırılması ilə bağlı əldə olunan razılığı şərh edərkən iqtisadçı ekspert Natiq Cəfərli deyib.\nEkspert bildirib ki, OPEC-in 2016-cı ilin oktyabrında hasilatın azaldılması ilə bağlı qərarından sonra, bu qərarı imzalamayan ölkələr, xüsusilə də ABŞ və Kanada hasilatı sürətlə artırırdılar:\n“Bunun nəticəsi olaraq OPEC ölkələri və Rusiya bazarın bir qismini itirməyə başladı. Əgər indiki şəraitdə hasilatın artırılması baş verməsəydi, ABŞ tərəfindən hasilatın daha çox artmasını görə bilərdik. Həm bazarı itirməmək, həm də dünya bazarında tələb və təklif balansının pozulmaması üçün belə bir qərarın verilməsi gözlənilən idi”.\nÖtən həftə Vyanada Neft İxrac Edən Ölkələr Təşkilatına (OPEC) üzv və qeyri-üzv dövlətlərin nazirlərinin dördüncü görüşündə hasilat kvotasının 100 faizlik icrası, yəni neft hasilatının sutkada 1 milyon barrel artırılması ilə bağlı əldə olunan razılaşmanı Azərbaycan da dəstəkləyib.


“Qarabağ” Kiyev “Dinamo”suna uduzdu – Yenicag.Az\nAna Səhifə İdman “Qarabağ” Kiyev “Dinamo”suna uduzdu\n“Qarabağ” Kiyev “Dinamo”suna uduzdu\nYeni Çağ Media Qrupu – İyul 04, 2018 - 22:44\nAvstriyada təlim-məşq toplanışında olan Azərbaycan çempionu “Qarabağ” bu gün hazırlıq prosesi çərçivəsində sonuncu yoxlama oyununu keçirib.\nYenicag.az xəbər verir ki, Ağdam klubunun rəqibi Kiyev “Dinamo”su (Ukrayna) olub. Qarşılaşma Qurban Qurbanovun komandasının məğlubiyyəti ilə başa çatıb. Ukrayna təmsilçisi ilk yarıda vurduğu qol sayəsində qalib gəlib.\n“Qarabağ” oyuna bu heyətlə çıxıb: 12. Şahruddin Məhəmmədəliyev, 55. Bədavi Hüseynov, 52. Yakub Jezniçak, 5. Maksim Medvedev, 77. Donald Gerrye, 2. Qara Qarayev, 91. Coşqun Diniyev, 19. Filip Ozobiç, 10. Dani Kintana, 17. Abdullah Zubir, 11. Mahir Mədətov.\nXatırladaq ki, “Qarabağ” daha öncə Bolqarıstanın “Ludoqorets” (1:1), Avstriyanın “Vakker İnsbruk” (0:0) klubları, eləcə də Suriya millisi (0:1) ilə yoxlama oyunları keçirmişdi.\nAvstriya, Dinamo, Kiyev, qarabag, yoxlama oyunu,


Uğurlu biznes işçilər və müştərilər arasında qarşılıqlı əlaqənin keyfiyyətinə əsaslanır. Xidmət səviyyəsinin, müştəri təəssüratlarının və müştəri məmnuniyyətinin daimi əsasda ölçülməsi biznesin gələcək uğurları və davamlılığı baxımından çox önəmlidir.\nGizli müştəri araşdırması əvvəlcədəm müəyyən edilmiş ssenariyə görə müştəri və şirkət arasındakı əlaqənin davamlı əsasda ölçülməsi və monitorinqi üçün araşdırma texnikasıdır. Gizli müştəri müşahidəyə və xatırlamaya əsaslanır, kiçik və böyük ölçüdə, əsasən xidmət əsaslı sektorlarda - banklar, restoranlar, pərakətdə mağazalar, avtomobil mərkəzləri, texnoloji xidmətlər və s. tətbiq olunur. Proses özünü müştəri kimi təqdim edən təlim görmüş şəxsin obyektə girməsi və işçi heyətinin fəaliyyəti, mağaza və ya ofis mühiti, müştəriyə qarşı münasibət, işçilərin gülərüzlülüyü, növbələr və s. haqqında müşahidələrin aparılmasından, real müştəri kimi məhsul və xidmətlərin alınmasından, lazım gəldikdə geri qaytarılmasından və bütün proses boyu qiymətləndirmələrdən ibarətdir.\nGizli müştəri araşdırmaları əsasən iki formada sifariş olunur:\nÖz şirkətini araşdırma\nŞirkətlərin şöbə və filiallarının sayının artması, müştəri münasibətlərinin xidmət səviyyəsində həlledici rolu oynaması Gizli Müştəri araşdırmalarının önəmini daha artırmışdır.\nGizli Müştəri araşdırması şirkətin özünü və ya rəqiblərini “müştərinin gözü” ilə görməsidir. Gizli müştəri araşdırması ümumi şəkildə aşağıdakı faydaları ehtiva edir:\nProblemləri həqiqi müştərilərdən öncə görə bilmək imkanı;\nMüştəri itkisinin azaldılması;\nİşçilərin təlim ehtiyacının müəyyən edilməsi;\nİşçilərə keçirilən təlimlərin effektivliyinin ölçülməsi;\nİşçilərin performansının qiymətləndirilməsi və yüksəlişi;\nMüştəri məmuniyyətinin artması;\nMəhsul və xidmətlərin inkişaf etdirilməsi;\nRəqibləri izləyə bilmək imkanı;\nŞöbələr, filiallar arasında rəqabət mühitinin yaradılması;\nİşçilərin motivasiya sisteminin düzgün qurulması.\nGizli müştərilərimiz alıcı kütləsinə qarışaraq biznesiniz və müştəri ilə ən önəmli təmas nöqtələriniz haqqında çox faydalı məlumatları toplayır. Analiz və hesabatlarımız sizə şöbə və filialları, işçiləri, rəqibləri və s. qiymətləndirməyə və müqayisə etməyə imkan yaradır.\nAnonim qiymətləndirmə şirkətinizin güclü və zəif tərəflərini qərəzsiz qiymətləndirməyə imkan yaradır. Müştərilərinizin təəssüratlarını bilməyiniz onların nə üçün geri dönüb təkrar aldığını və nə üçün geri dönmədiyini anlamanıza kömək edəcək.


6000 mAh-lıq batareyaya sahib Galaxy M31 təqdim olundu - QİYMƏTİ | Technote.az\n6000 mAh-lıq batareyaya sahib Galaxy M31 təqdim olundu - QİYMƏTİ\nSamsung şirkəti Galaxy M31 smartfon modelini təqdim etməklə özünün orta büdcəli smartfonlar seriyasını genişləndirdi. Galaxy M31-in əsas özəllikləri arasında böyük ölçülü Super AMOLED ekran, təkmilləşdirilmiş kameralar, yüksək RAM göstəricisi və yüksək batareya həcmi var. Bu barədə Fonearena saytı xəbər verib. Beləliklə Galaxy M31 smartfonu 2340x1080 piksel keyfiyyətli 6.4 düym Super AMOLED ekran əldə edib. Ekranın ətrafında nazik çərçivələr, yuxarısında isə damcı formalı çıxıntı hissə yerləşdirilib. Barmaq izi skanı tenxologiyası smartfonun arxa panelindədir.\nƏsas texniki göstəricilərə gəldikdə isə Galaxy M31 Exynos 9611 prosessoru, Mali-G72MP3 qrafik sürətləndirici, 6 GB RAM, 64/12 GB daxili yaddaş həcmi (512 GB-a kimi microSD dəstəkli), 64 MP (f/1.8 diafraqmalı Samsung GW1 sensoru) + 8 MP (f/2.2 diafraqmalı və 123 dərəcə bucaq təsvirli) + 5 MP (f/2.2 diafraqmalı) + 5 MP (f/2.2 diafraqmalı makroobyektiv) dördlü arxa kamera, 32 MP-lik (f/2.0 diafraqmalı) ön kamera və 15 vatt gücündə sürətli şarj texnologiyalı 6000 mAh enerji tutumlu batareya ilə təchiz olunub.\nŞirkətin verdiyi məlumata əsasən bir dəfə şarj olunandan sonra Galaxy M31 modeli 26 saat ərzində video izləmə rejimində və 48 saat ərzində isə danışıq rejimində çalışa bilər. Smartfon 5 mart tarixində satışa çıxacaq. 64 GB daxili yaddaşa sahib model 209$-a, 128 GB daxili yaddaşa sahib model isə 223$-a satılacaq.\ngalaxy m31 specs\ngalaxy m31 release date\ngalaxy m31 qiymeti\nRuslan CoolHacker 27 Apr, 2020\n6000 mAh batarıya dedikdə insan heyrətlənir. Amma Samsung Exynos prosessuru 6ay rahat işlədikdən sonra isinməyə,donmağa başlayacaq bu da onun mənfi cəhəti\nFarid Pardashunas 30 Apr, 2020\n6000 mAh əla görünür\nNijat Hamid 30 Apr, 2020\nYeni Exynos-larda o problemlər əvvəlkinə nəzərən azalıb. Amma yenə də Snapdragon forever :)\nNatigg 6 İyl, 2020\nSamsung a31 yoxsa m31?\nIlkin Aliyev 5 Sen, 2020\nSamsung həm tez qızır həmdə batareya ömrü az olur


Satılır 3 otaqlı Yeni Tikili Avtovağzal metrosu Biləcəri qəs. Binəqədi rayonu Qiyməti 27000 manat\nElanın kodu: 540479\nTəcili...!!! Tək şəxsiyyət vəsiqəsi ilə...!!! Biləcəridə Dəmiryol xəstəxanasının arxasında yerləşən Kristal Abşeronun binasında 2-ci mərtəbədə ümumi sahəsi 51 kv/m olan 3 otaqlı tam təmirli mənzil satılır. Mənzil studiadır.(mətbəx zal ilə birgə) 2 yataq otağı var ( 12 kv və 9 kv). Binada hər bir şərait var. Mənzil hazır ipotekadadır. İlkin ödəniş 27000 AZN. (bütün bank xərcləri daxil). 17 il ayda 530 AZN. Sənədləşmə tək şəxsiyyət vəsiqəsi ilə bir neçə saat ərzində həyata keçirilir. Heç bir iş yerindən arayışa ehtiyac yoxdur. Qeyd edimki, müddəti artırmaqla aylığ ödənişi aşağı salmaqda mümkündür. Daha ətraflı məlumat üçün buyurub zəng edə bilərsiz. Yalnız real alıcılar zəng etsin.Şirkətimizdə başqa mənzillərdə var. Alıcı tərəfdən şirkətimizə mənzilin ümumi qiymətinin 1 %-i ödənilir.


Məhəbbət üçbucağı » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Soruşursan, məhəbbət üçbucağı nədi? Bax, «Sən o yanda, mən bu yanda» olanda, «Ceyran tək boynun buranda» tərəflərdən birinin səbri çatmır, ayağı sola sürüşür və üçüncü bucaq yaranır. Sonra xoşuna gəlir, daha sonra isə adətkarlığa çevrilir və s. Yəni ki maili müstəviylə sürüşə-sürüşə gedir...\nGünlərinin bir günü milli adətlərlə yaşamış bir insan başa düşür ki, vağzalıdan da başqa çıxış yolları varmış. Adam boyda qoçun buynuzuna qırmızı lent bağlayıb qızın qapısına gətirməsəydi də tək qalmazdı. Çeşid-çeşid qızılları nişanlısının boyun qulağına doldurmasaydı da, top tüfənglə cəh-cəlallı toy eləməsəydi də. «Adımız, sanımız var» deyb bütöv bir nəsli 20-30 il ərzində cehiz toplamağa məhkum eləməsəydi də uşaqları doğulacaqdı və hətta böyüyəcəkdi. Amma bunu anlamaq üçün əvvəl bütün sadalanan sınaqlardan keçməlisən. Hətta deyərdim ki, Anna Karenina, Tolstoyun özünü qatarın altına atmış məşhur qəhrəmanı dünyada olan nikah formalarından xəbərdar olsaydı bəlkə də «Bıy, başıma xeyir. Qatar altına nöş atılım ki?!» deyib özünə qımazdı. Həyatının ardını sevgilisi və əriylə bərabər şad-xürrəm yaşayardı. Düzdü, bununçün o biri bucaqlara da bəzi şeyləri anlatmaq lazım gələrdi. Çinlilərin isə ikinci arvadı çox vaxt fahişələdən seçirdi. Bu qadının evində uşaq əlindən tərpənməyə yer olmasa da, ataları onlarla qan qohumluğunda əmin olmasa da bu evin yolunu unutmazdı və vaxtaşırı buralara gələrdi. Bəzən isə çinlilərin ikinci arvadları onun validenləriylə bir evdə yaşayardı. Qadın üstündə müharibələr çox olub. Amma didişmələr qadını ələ alanadək davam edir. Sonra hamısının nənəm demiş «pısı yatır» və sonrakı həyatını təlatümlərsiz yaşayırdılar. Sezarın müşahidələrinə inansaq qədim keltlərdə qəhrəman-ananın uşaqlarının, (özü də bütün uşaqlarının) atası qapıdan isçəri girmiş birinci kişi sayılırdı. Sezardan soruşardıq, görəsən bu qapıdan neçə dəfə içəri girmək olardı?Orta əsrlərdə həddi buluğa çatmış qızı hələ balaca oğlan uşağıyla adaxlaya bilərdilər. Oğlan böyüyənədək gəlin uşağın qohumlarının mülkiyyəti saylırdı. Çox vaxt qaynata öz hüquqlarının icrasıyla məşğul olurdu. Amma qaynatadan doğulan uşaqlar hələ boyüyəcək oğlanın uşaqları sayılırdı. Hindistanda isə əksinə, kişi azyaşlı qızla nişanlana bilərdi. Qız böyüyənədək kişi kimlə istəsə yaşaya bilərdi. Bəzən kişilər dul arvad alaraq hüququ arvadının böyüməsini gözləyirdi. Sonra qız ərinin yanındakı qanuni yerini tutanda bu qadın evin qulluqçusu olardı. Belədi də, təzə ay doğanda köhnəsini ulduz kimi doğrayıb göyə səpirlər. İndi ərəblərin qadınlara qarşı münasibətini görəndə, onların nə vaxtsa matriarxat dövründə yaşadıqlarına inanmaq çətin olur. Qədim ərəblərdə qadının 10 nəfərə qədər kişiyə sahib olmaq icazəsi vardı. Uşaqların atası isə ümumi iclasda «evin kraliçəsi» tərəfindən seçilir və elan edilirdi. Bəlkə ərəblər hələ də keçmiş hörmətsizliklərin acığını bütün dünyanın qadınlarından çıxırlar? Çukçaların arvadı hələ əri sağ olarkən onun qardaşı, ya da yaxın qohumu ilə yaşaya bilərdi. Bəzən evə çox hörmətli qonaq gələndə çükçalar yemək-içməklə bərabər yatağı və üstündə arvadını da əziz qonağa təklif edirlər. Nubiya qassaniyye ərəb qəbilələrindən olan qadın ərindən həftədə 3 gün azad olduğu günlərin danışıq yoluyla icazəsini ala bilərdi. Həmin bu 3 gündə kimlə istəsə, harda istəsə, hətta nə etsə də kişinin razılığını almış kimi sayılırdı. Qədimlərdə bəzən qadınlar kefinə düşsə qapıya xüsusi bayraq sancmaqla kişilərə him-cim edirmişlr. Kim istəsə qapıdan nəinki içəri keçər, hətta ürəyi istəyənədək, daha doğrusu ev sahibəsinin ürəyi istəyənədək orda qala bilərdi. Amma uşaq məsələsinə gələndə demokratiyaya son qoyulurdu. «Hər kişiyə öz uşağı» şüarı burda keçmirdi. Uşaqların atasını qəbilənin ağsaqqalı müəyyən edirdi. Amma kişilərin «öz xoşbəxtliklərindən» imtina etmək hüququ da vardı.Dünya tarixini vərəqlədikcə düşünürsən ki, bu mənada Tibetin qadınlar ən xoşbəxti olublar. İndi yox, qədim poliandriya zamanında, yəni çox ərlilik dövranında. O vaxtlar kişilərin də işi pis deyildi. Onlarn əsas vəzifəsi qadını uşaqla təmin etmək idi. Bu səadətin əvəzində onlar bütün təsərrüfatı öz çiyinlərin alır və fiziki işlə, yəni elə bacardıqlarıyla məşğul idilər. Evin yeməyini kim bişirir, qabını kim yuyur sualına dəqiq cavab verən yoxdu. Yəqin bu yerində perqament cırılıbmış. Tibetdə o qədər yaxşı vəziyyət idi ki, bura qaçıb gəlmiş qərbli qadınlar geri qaytmaq istəmirmiş. İndi isə Qərb monoqam olub və demokratiyadan danışır. Biz də onlara üz tuturuq. NoName